2Chanrelnak 18 (2 Chronicles 18)\nMikaiah Nih Ahab Le Jehoshafat An Sungh Lai Kha A Chimchung\n1Jehoshafat cu a rum ngaingai i upatnak a hmu; cun Ahab he Ṭhitumnak lei in i pehtlaihnak a ser. 2Kum tlawmpal hnuah khin Ahab sinah Samaria ah a vung kal. Cun amah le amah sin i a kalmi hna cu Ahab nih tuu le cawtum tampi a rak thah hna i Ramoth-gilead hung doh awkah khan a sawm khawh. 3Israel siangpahrang Ahab nih cun Judah siangpahrang Jehoshafat cu a thawh i, “Ramoth-gilead ah na hun ka kalpi hnga maw?” tiah a ti. “Kei le nang hi mi khat kan si ko, ka mi cu na mi an si ve ko. Raldohnak ah cun na sinah kan si lai,” tiah amah cu a leh.\n4Cun Jehoshafat nih Israel siangpahrang cu, “ Bawipa bia cu dothlat hmasa rih tuah hen,” tiah a ti. 5Cu tikah Israel siangpahrang nih profet kha hmunkhat ah a pumh hna, za li an si, annih cu a thawh hna i, “Ramoth-gilead cu tuk awkah kan kal hnga maw, asiloah, kan i sum lai dah?” tiah a ti. Cun annih nih, “Hung kal ko, zeitintiah Bawipa nih siangpahrang kut chungah a pek,” an ti. 6Sihmanhsehlaw Jehoshafat nih, “Hika ah hin kan hal khawh ding Bawipa profet a dang pakhat tal an um ti lo maw?” tiah a ti. 7Cun Israel siangpahrang nih Jehoshafat cu a thawh i, “ Bawipa kan hal khawhnak ding mipa a dang pakhat a um rih, amah cu Imlah fapa Mikaiah a si; sihmanhsehlaw ka kong ah thil ṭha chim bal loin thil ṭhalo lawng kha a chim zungzal caah ka huat,” tiah a ti. Cun Jehoshafat nih cun, “Cuticun siangpahrang nih chim hlah seh,” tiah a ti. 8Cun Israel siangpahrang nih bawi pakhat a auh i, “Imlah fapa Mikaiah kha khulrang in ratpi tuah,” tiah a ti. 9Cun Israel siangpahrang le Judah siangpahrang Jehoshafat cu an bawi ṭhutdan cungah an ṭhu i an puan in an i thuam; Samaria hauka luhnak i phuhri ah khan an ṭhu; cun profet vialte hna cu an hmaiah an rak chim dulmal ko. 10Cun Khenaanah fapa Zedekiah nih thir ki aa ser hna i, “Hi bangin Bawipa, nih, ‘Siria mi cu an rawk dih tiang mah hi hin na suk hna lai,’ a ti,” tiah a ti. 11Cun cu bantuk ṭhiamṭhiam in profet vialte nih cun an chim i, “Ramoth-gilead ah cun hung kal law hung tei ko; Bawipa nih siangpahrang na kut chungah an pek lai,” tiah an ti.\n12Cun Mikaiah kawh awk i an thlahmi lamkaltu nih khan amah sinah cun, “Zohhmanh, profet hna cu lungnge tein a ṭha lei in siangpahrang sinah an bia a si; nangmah na bia zong annih lak i pakhat i a bia bantuk si ve seh law an duhning lei in chim ve ko,” tiah a ti. 13Sihmanhsehlaw Mikaiah nih, “ Bawipa a nun bangin, Bawipa nih ka sin i a chimmi cu, mah cucu ka chim ko lai,” tiah a ti. 14Cun siangpahrang sinah a phak tikah, siangpahrang nih cun a rak thawh i, “Mikaiah, Ramoth-gilead cu hung tuk awkah kan kal lai maw, kan i sum lai dah?” tiah a ti. Cun anih nih a thawh i, “Hung kal u law hung tei hen u, annih cu nangmah kut chungah pek an si ko lai,” tiah a leh. 15Sihmanhsehlaw siangpahrang nih a thawh i, “Biatak dah ti lo cu Bawipa min in ka sin i na chim lo awkah voi zeizat dah bia kan kamter lai?” tiah a ti. 16Cun anih nih a thawh i, “Israel mi vialte cu khaltu a ngei lomi tuu bantukin tlang cung i an i ṭhek dih kha ka hmuh; cun Bawipa nih, ‘Hi hna hi bawi an ngei lo, anmah le an inn cio ah dai tein kir hna seh,’ a ti,” tiah a ti. *18:16: Nam 27:17; Eze 34:5; Mat 9:36; Mar 6:34 17Cun Israel siangpahrang nih Jehoshafat cu, “Keimah kong ah cun ṭhatnak si loin chiatnak a chim lai, tiah kan ti ṭheo lo mei?” tiah a ti. 18Cun Mikaiah nih cun, “Cucaah Bawipa bia cu thei tuah: Bawipa cu a bawi ṭhutdan cungah a ṭhut i vancung ralkapbu vialte a orhlei le a kehlei ah an dir kha ka hmuh; 19cun Bawipa nih a thawh i, ‘Israel siangpahrang Ahab cu Ramoth-gilead ah hung kal i khika ah a thih naklai ahodah a lem lai?’ tiah a ti. Cun pakhat nih thil pakhat a chim i a dang pakhat nih thil dang pakhat a chim ve. 20Cun thlarau pakhat cu a hung chuak i Bawipa hmaiah cun a dir i, ‘Keimah nih ka lem lai,’ tiah a ti. Cun Bawipa nih, ‘Zei in dah na lem lai?’ tiah a ti. 21Cun anih nih, ‘Ka va kal lai i a profet vialte hna kaa chungah nal thlarau ka va si lai,’ tiah a ti. Cun anih nih, ‘Na va lem hrimhrim lai i na va lem khawh taktak lai; va kal law cu bangin va tuah,’ tiah a ti. 22Cucaah cun zohhmanh, Bawipa nih hi na profet hna kaa chungah hin nal thlarau a chiah cang; Bawipa nih nangmah kong ah ṭhat lonak a chim cang,” tiah a ti.\n23Khi tikah Khenaanah fapa Zedekiah kha a pawngah a ra i Mikaiah kha a biang ah a bengh i, “Zei lam in dah Bawipa thlarau cu nangmah sinah bia chim awkah ka sinin a chuah?” tiah a ti. 24Cun Mikaiah nih a thawh i, “Zohhmanh, khi ni ah, innchung chungchin dal i i thuh awkah na kal tikah na hngalh te lai,” tiah a ti. 25Cun Israel siangpahrang nih cun, “Mikaiah kha tlai u law khua uktu Amon le siangpahrang fapa Joash sinah khan va kalpi u; 26cun siangpahrang nih hi bangin, ‘Hi pa hi thong ah rak thla u law rawl tlawmte le ti tlawmte lawng, daihnak in ka ra kir ṭhan hlantiang, rak pe u, a ti,’ tiah va chim hna u,” tiah a ti. 27Cun Mikaiah nih a thawh i, “Daihnak in na kir ṭhan a si ahcun, Bawipa nih ka sinah bia kha a chim lo a si lai,” tiah a ti. Cun amah nih cun, “Nannih mi vialte hna, thei tuah u,” tiah a ti.\n28Cucaah Israel siangpahrang le Judah siangpahrang Jehoshafat cu Ramoth-gilead ah khan an hung kal. 29Cun Israel siangpahrang nih Jehoshafat cu a thawh i, “Ka mui kaa hleng lai i raldohnak chungah ka kal ve lai, sihmanhsehlaw nang cu na bawi puan kha i aih ko,” tiah a ti. Cun Israel siangpahrang cu a mui aa hleng i raldohnak chungah cun a kal. 30Cun Siria siangpahrang nih cun a rangleng bawi hna cu, “Israel siangpahrang dah ti lo cu, ahohmanh a hme siseh, a ngan siseh, tu hna hlah u,” tiah nawl a pek hna. 31Cun rangleng ralbawi hna nih khan Jehoshafat kha an hmuh tikah, “Amah hi Israel siangpahrang cu a si ko,” tiah an ti. Cucaah amah tuk awkah khan an i mer; cun Jehoshafat cu a au i Bawipa nih a bawmh. 32Rangleng ralbawi hna nih khan amah cu Israel siangpahrang a si lo ti kha an hmuh tikah amah dawinak khan an i mer ṭhan caah Pathian nih a sinin kaa dang leiah a hnuh hna. 33Sihmanhsehlaw pakhatpa nih tinh setsai loin a li cu a koih sawhsawh i Israel siangpahrang cu a thir ngaphaw angki le a ṭangphaw karlak ah a khen; cucaah a rangleng a mawngtu cu, “I mer law hi i tuknak chung hin ka chuahpi tuah, zeicahtiah an ka hliam ai,” tiah a ti. 34Cun cu ni cu an i tuknak kha a fak ngaingai i Israel siangpahrang cu Siria mi hna lei hoih in a rangleng chungah khan zanlei tiang doh chom in a um; cun nitlak ah a thi.


Malaysia Ram ah a kan thih tak mi Kan Naunu Sui Hlei Ṭial Kong fianternak – Chin World News Evening\nMalaysia Ram ah a kan thih tak mi Kan Naunu Sui Hlei Tial Kong fianternak. Kan Nau nu hi Malaysia ram ah 2020, Sptember 29 zan Suimilam 8 :00pm (Malaysia local time) ah inn Cung in a tla I a kan thih tak . A ruak cu Kawlram tlun pi ding in timh tuah a si caah 1/10.2020 zing ka te ah Block-2 Khuabawi Hlun Pu Van Hngak le A thi mi i A pa te Pu Kap Tir Thang kan inn ah an ra i an si ning an rak ka chimh.\nKan naunu A ruak hi Zarh te zan 7:00 pm (Malaysia Local time) in a van I thawh lai i , Zarhpi ni zah ah Hakha a phanding si le Na kan bom kho hnga maw Hakha lawng si lo Thantlang zong bomh hal kan in duh ko an ti i , Aa si Ee bomh khawh kan zuam hna lai Hakha zong kan kal pi hna lai a ni khua lai ah ka chim than te uh ka ti hna i an lawi.\nZarhpi ni a rak phan i Pu Kap Tir Thang le Pu van hngak cu an ra than A tu hi kan Nau nu Ruak cu Pungtawng PungNgia an phan cang an ka ti I si maw ka ti Myone Ohchohzi hmu le Myone TMO Dr . Pa phone ka chawnh hna thilsi ning ka chimh hna tik ah a duh an duh lo .Cu ti si le Malay -Yangon- Mandalay zong cu an ra cang ko le ka ti zong ah an duh bak lo Ph Speaker ka on I kan I chawnh mi zong cu an ngaih ve ko a duh bak an duh lo kir pi ko hna seh si lo le Hakha ah Vui ko hna seh an ti ko.\nA dongh nak ah ka ti mi cu Khua chung luh pi lo in Khua vel lam in Thlan Mual ah kan luh pi lai ka ti hna Cu zong cu an duh lo .Ti awk kan thei lo a si poh si seh kan ti I Kal ding le don ding in kan khan .Kal a cut in ph ka chawn uh law kan kal lai ka ti hna I Tihnam khua an phan cang tiah ph an ka chawnh mah hnu cun Pu Kap Tir Thang le Kap Hlei nu he Hakha ah ka motor in kan kal.\nThantlang Laipawnglung Kaih um nak hi zanlei 4:30 pm ah kan phan I kan phak tlawmpal ah Sui Hlei Ruak phur mi cu a rak phan colh ve . Kan Phak le cang ka in nan dih lak nan lut kho lo tiah U Aung Bu Naupa Myone Pingnga Zi Zung ah Duh Myone Hmu a tuan Mipa U Zaw Lin nih a kan ti . Kan mah he midang motor Cycle tam pi cu an kan Hren dih.\nMah hnu ah khuachung lei tuanvo ngei tu pawl Thawng an Thanh hna i meeting an ngei Ta lai hngak hna uh a kan ti i, zan 8:00 pm tiang laipawng Lung Kaih cun Miruak he cun kan hngah hna . Mah hnu ah Myone Ohchohzi hmu le Dr Pa le a dang minung 5 hrawng an rak phan mah hnu ah ruak vui tuding ah Rev Dr Sang CUng Uk a rak phan .Cu hnu cun JCB a rak phan.\nRuak Kuang Cawi tu ding Minung 4 Pu Hrang Cem-Pu Val Hnin-Pa Duh Lian Thang, Pa Biak Tha Uk (Hi hna Minung 4 hi Upat nak ka pek hna ) an rak phan mah hnu cun Thantlang lei lut lo in Hakha lei ah kir ter in Tleicia Pu Thang Hrim sia kom Pawng motor lamkam ah zan 8:30 pm hnu ah an va vui . A vui tu minung 4 cu in kir ti lo in Quarentine ah luh ter colh an si.\nMah hna hi an si . Khua Nupa kan I tel lo . Sipin Committee zong kan I tel lo Mino Bu zong kan I tel lo . Lai lei (Laitlai) minung Pakhat zong kan I tel lo . CUng lei nih mah ti ning in Committee ser uh ti maw si an mah te in an ser mi si tu hi kan thei lo .Hi Main Committee ah hin Laitlai Pakhat tal cu kan I tel hrim hrim ding si . I tel uh sih law mah bantuk thil (Piahtana) hi a chuak hrim hrim lai lo .Mah hna nih hin Kan lai Phung le Lam Kan Sining hi a thei mi Pakhat hmanh an um lo . Kan Chimh hna zong ah Zei ah an kan rel piak lo.\nMah ti thil a hin can tik ah Ramchung ramleng kan au nak an theih ruang ah si lai 6.10.2020 ni ah Pu Lawm Bik Pu Siang Zel Pu Ral Tu le Tuan Vo ngei tu Ceikhat le Mithi mi hna chung Khar I ton nak ngeih hnu in Sui Hlei Ruak cu Thlan Mual ah thialthan ding in Quarentine an chiah mi hna minung 4 le Upa 3 hrawng te he lamkam an phum nak cu an Hlai i, 10:30 pm ah Thantlang No -2 Thlanhmun ah an thial cang.\nTutan Kan Nau nu Sui Hlei Tial thih nak kong ah hin Thantlang Khua Nupa , Khua Upa , TCF , Mino Bu , Pastor te Ruah nak hal a um lo chim mi zong Zei San a tlai lo . A poi kan ti cio . Thantlang Khuapi Kan Thluachuah a pit lai Tizong kan Phang .Kan Lung a tha hrim hrim lo .Tantak mi chungkhar dihlak tu hi Thantlang khuapi Kan ngaithiam hram uh tiah khuapi nih kan nawl hna ding si. Credit: Ram Khar


Rihkhawdar ah facang tun 10 a firtu mino pa 4 an tlaih hna | THE CHIN EXPRESS\nRihkhawdar ah facang tun 10 a firtu mino pa 4 an tlaih hna\nRihkhawdar khua ah mino pa 4 nih facang dawr an baoh i facang tun 10 an fir tiah kan theih.\nPa 4 nih Rihkhawdar khua, No (2) sang ah a ummi facang dawr pakhat cu a tawh an baoh i facang tun 10 an fir, tuni ah an firmi facang tun 4 he an tlaih hna.\nRihkhawdar khua, No (2) sang ukbawi Pu David Thang nih,”An dihlak in hi ka khua ah a ummi an si hna. Kum 18 cung fai lawng an si rih hna. A tlaumi facang he kan hmuh chih hna tikah palek sakhan ah kan ap colh hna. Palek nih a herhmi cu an pehzulh lai,” tiah a chim.\nAn baohmi facang dawr cu Tio tiva in Rih lei kalnak khua kianglei ah a ummi a si.\n“Voikhat zaan ah facang chiahnak lei innka tawh an boah i facang an i kalpi. A thaizing zaan ah facang dawr tawh cu an remh caan an baoh kho ti lo i pawngkam um datsi dawr an baoh tthan. Datsi an fir le fir lo cu kan hngal lo,” tiah facang dawr pawng um datsi dawr ngak pakhat nih a chim.\nPalek sakhan ah apmi mino pa 4 cu zuu din hmangmi an si. Atu lio cu Covid-19 ruangah rianttuan awk a har liote a si.


USA thawngpang chia tuk lio ah thawngpang tha a chuak mi hi hna ngam bik a si ko – Thechinlungnews\nUSA thawngpang chia tuk lio ah thawngpang tha a chuak mi hi hna ngam bik a si ko\nTuchun tiangah US ah a thimi, minung 67444 an si. Nzan ah minung 1668 an thi. A zawmi 1160774 an phan. Nizan lawngah a zawmi, 29282 an i chap. White House Task Force hna nih April 14 an tuakning ahcun minung 74073 an thi kho tiah an tuak. Tutiang ah zawtnak a chek cangmi mi 6 milion renglo an si cang. Minute 5 lawng a raumi, Virus icheknak swab in nifatin minung a sing in an chek khawh cang hna. Antibody testnak zong New York ah an hman cang.\nNew York khua lawngah a thimi minung 24368 an si. Nizan lanwgah minung 299 an thi. New York khua pakhat lawng i a thimi minung hi US ram pumpi a thimi 35% tluk a si. US um Laimi zong a zawmi tam ngai dawh kan si. Indianapolis lawngah a tlawmlei in minung 40 cu zawt dawh an si. State dang zongah a zawmi an um len. A zawmi nih an chim duh lo caah azaw mi zet theih a har ngai. Washington D.C Area um, Chin miphun chung in Tedim lei kan unau minung 20 an zaw ve. Hakha lei a zawmi kan hngal rih hna lo.\nFriday ah Gilead CEO Daniel O’Day cu White House ah a kal i President Donald Trump le Vice President Mike Pence a va ton hna, FDA nih Remdesivir si cu Covid-19 mizaw thopnak caah Gilead nih zetindah an serchuah timi kong le hmailei ah zetin phawtzamhnak an tawlrel lai timi kong ceihhmainak an ngei. US ahcun zeibantuk si an serchuah mi poah FDA nih an test dih hnu i an cohlan hnu lawngah chuah khawh le zuar khawh a si.\nBe the first to comment on "USA thawngpang chia tuk lio ah thawngpang tha a chuak mi hi hna ngam bik a si ko"


Afghanistan Taliban Nih Afghanistan Khuapi Kabul An lak Ban Tuk In CDF Pawl Nih Kan Khuapi An Lak Cang Lai - TIMES OF CHIN NEWS\nAfghanistan Taliban Nih Afghanistan Khuapi Kabul An lak Ban Tuk In CDF Pawl Nih Kan Khuapi An Lak Cang Lai\nRalhrang pawl nih nawlngeihnak an lak hnu in Min Aung Hlaing kuttang ralhrang pawl cu kakip in doh a si ban tuk in ralhrang a thi mi le a zam mi an tam tuk cang. A tu tang mi pawl hna hi zam a duh ko nain a zam kho lo mi an tam pi rih. Ralhrang pawl hi an dih colh te lai. NUG cozah nih ralhrang pawl cu an tei colh hrim cang hna lai.\nAn mah kawlrawn chungah a um mi PDF pawl zong biatak tein an colhcangh ve cang caah an lam a bi tak tak cang. A bik in tlangcungah a um mi ralhrang pawl hi khuapi chungin in khua lengah an chuak ngam ti lo. A tu hi Chin ram khuapi le Thantlang chin chin cu kan pasal tha hna CDF le CNF/A pawl nih an kulh dih cang caah zeitik ah dah kan khuapi Hakha le Thantlang zong anlak te lai tiah hngah a si cang. A chungah a um mi pawl zong nih khuachungah an kah hna tiah mawchiat loin kan ti khawh tawk in bawmh le thazang pek tu i zuam hram hna uh sih.\nA tu zong khuapi chungah lut in CDF pawl nih ralhrang pawl cu an doh thluamah cang hna. Afghanistan Taliban nih an khuapi Kabul an lak ban tuk in CDF le CNF/A nih kan khuapi Hakha Thantlang zong an lak colh hrim lai tiah zumh a si cang. Mipi lei zong nih mah ti khawhtawk cio in CDF le CNF/A hi bawm hram hna uh sih law dir kamh zungzal hna uh sih. Ralhrang kut chungin luatnak lam kan hmuh hlan tiang lungkhat tein tangti hna uh sih law teinak hmuh colh hram uh sih. Tutan cu Pathian nih teinak a kan pek hrim cang lai.\nRelchap >>>> Zeitik Caan Paoh Ah Kuanfang Nih Khen Khawh Peng Mi Dirhmun Ah Kan Dir Caah Mipi Nih Zeitindah Kan I Ralrin Ning A Si Lai?


Lungthlitum A Rak That Lo Ning Vialte Phuanpiak A SiThan – Myanmar Chin\nAugust 29, 2020 Myanmar Chin Chin 0\n#Miepi Group a rak that tu kha Lungthli Tum a si.\nAhlan ah Miepi timi Facebook group a rak um. Laimi hmanmi group velte ah member tambik an rak umnak a si. Miepi timi min hi Thantlang peng Hriphi khua pawng i a ummi tlang sang, tlang dawh Miepi tlang min laak in rak sermi group a si. Miepi group nih Miepi tlang a min a thanter. Miepi group cu 2010 kum hrawngah rak sermi a si i Laimi nih an rak duh ngaimi a si caah atu tiang hi hei um rih seh law member ting khat leng an si cang lai dah.\nMiepi group cu kum 5 hrawng a hung rauh hnuah member zong an hung karh ngaingai. Member thong 40 hrawng an hung si ahkhin Miepi group cu “dup” tiah a mit. A tlau. Facebook company nih an phih. A raung cu Miepi group kha report tuahtu a ngeih caah a si. Report tuahtu nih, “Hi Miepi group hi ralhrang bu (terrorist group) bantuk ah ruahmi CNF he aa pehtlaimi a si i meithal le hriamnam cawkzuarnak ah an hmanmi group a si,” tiah Facebook company ah report a tuah.\nA si lomi pi a si. Miepi group ah meithal le hriamnam cawkzuarnak an tuah bal lo. Laimi nih meithal zuarnak kong cu kan tuah phaak zong a si lo. Member vialte cu Laimi an si hna caah member cheukhat nih CNF kong le CNF nih a tuah cuahmahmi kahdaihnak kong cu an ṭial pah hna. Group dang i an i ceih tawn ning cio khi a si ko. Members nih an duhmi konglam paoh kha ttial cio a si ko. Terrorists pawl he aa pehtlaihnak zong pakhat hmanh a um lo. Miepi group a thattu hi Lungthli Tum a si kha tuan ah rak hngalh a si lo. Thil sining zoh dih hnu le Facebook ah hlat dih a si hnu, caan zeimawzat a rauh hnu lawngah Lungthli Tum a si kha theih a si. Nain, Lungthli Tum nih a thahmi a si kha tuan ah kan phuang duh lo, hmailei chim caan a chuah tik i phuan ding ah kan rak ichiah.\n#Miepi group hi zeitindah, zeiruangah dah Lungthli Tum nih a thah?\nMiepi group cu atu bantuk in phaisa kawlnak ah hmeh chom haumi (link) he post a rak um tuk lo. Biaruah a rak nuam ngaingai. Miepi group cu Lungthli Tum ta a si lo. Amah nih a sermi a si lo. Group a sertu le admin tampi nih tawlrelmi group a si. Lungthli Tum cu mi nih an rak thei rih lo. Phaisa kawl a duh caah Miepi group ahcun (links) ca a rak post tawn. Lungthli Tum nih a phaisa kawlnak hi a tlaangpi in Laimi member tam bik umnak group pahnih ah a rak post tawn.\n(1) Miepi group (member tam bik) le\n(2) Chinland Daily News (member tam bik chang) an si.\nMiepi group phihpiak a si hlan zarh 3 hrawng ah thil a cangmi a um. Lungthli Tum nih phaisa kawlnak ah hmehchom haumi a vun post tawnnak a sau pah cang caah group member cheukhat nih an rem set lo i an soisel. “Na cattialmi hmehchom hau loin, rel khawh colh ding in hung kan post piak,” tiah a cheu nih an ti. Comments zongah mitam nawn nih Lungthli Tum cu an phomh pah. Cu tikah Lungthli Tum cu a ning a zak i a ca a post ngam ti lo. A phaisa kawlnak hmun ah cu lio Chinland Daily News group dah ti lo cu hmun dang a ngei ti lo. Miepi group ah mi an tam deuh i Lungthli Tum nih a ca a post ngam setlo tikah a phaisa hmuhmi a hung zor thluahmah. Cucaah, Miepi group cu ral zoh in a vun zoh. Hi group a thah lo ahcun a phaisa kawlnak a tlau lai ti kha aa fiang tuk. Miepi group kha report tuah i a chung member vialte kha amah Lungthli Tum siarem deuhnak group dang ah kalter a duh hna. Cu lawng ah phaisa tam deuh a hmuh lai ding kha a theih tuk. Cucaah, zei sual lo Miepi group cu a si lo ning in a report i Facebook nih an phih thai.\nNan vun fian deuh ding ah chim ka duhmi cu Miepi group hmang in phaisa a kawlmi cu a tlangpi in Lungthli Tum lawng a si. Phaisa lei in miakmainak a tuahmi cu amah lawng a si. Ahohmanh hi group kong ah thinhungmi an um lo. Amah Lungthli Tum lawng hi group ah conflict of interests a ngeimi a si. Cun, Facebook rules a fiang i zeitindah ka report lai i an phih lai ti a theitu cu Lungthli Tum bantuk thil a ngal pahmi lawng hi an si. Mirang ca in report a tuah khotu zong amah dah ti lo midang an um lo. A fim, a thiam pahmi nih lungput ttha lo an ngeih tikah ttih an nun ning khi hika hin nan vun i fiang ko lai dah.\nFianter ka duh chapmi cu Miepi group ah Lungthli Tum a soiseltu hi group a sertu le admin pawl an si lo. Member paohpaoh zalong tein post nak nawl an peek cio ko hna, aa tlukrual tein. Group chung i a ummi member tlawmte nih an caakmi lawng khi a si. Member pakhat le khat ruahnak ikhah lo cu khoika paohah a ummi a si ko. Amah a phomhtu member pawl kha a duh ahcun a phomh khawh ve ko hna. Siloah, an bia zei relo in a post duhmi kha pehzulh in post thluahmah khawh a si ko. A poinak a um lo. Group tuahtu le admins nih a zei an sual lo. Member thong 40 hna tlin khawh ding ahhin a tlawm bik kum 5 a rau. Mi nih har le fe tein an tuahmi group kha mah hlawknak caah report tiangtiang tuah cu minung lungthin a ngeimi nih cun an tuah awk a si lo. အဖျက်သမား lungput bak a si cu mu.\n#Miepi Group a report ruangah a chuakmi sunghzatlaaknak\nMiepi Group kha nung peng seh law atu cu member ting khat leng an si cang lai. Miepi Group nih Miepi tlang hi a rak laarter tuk. Miepi Group a rak um ruangah Miepi tlang hi fakthanh (ကြော်ငြာ) cia a si. Hmun dangdang i a ummi Laimi tampi kha Miepi tlang par va kai duhnak lungthin a ngeihter hna. Miepi tlang nih hmailei ah a pawngkam ummi Hriphi khua le Zophei peng vialte khi Tourism leiah tampi a tthathnem hna lai i phaisa chawva tampi a luhter khawh. Miepi tlang cu tlang sang, tlang dawh a si caah khualtlung mileng tampi a leem (attract) hna lai i a pawngkam khuate vialte phaisa tampi hmailei ah a huipiak khawh hna. Atu cu Miepi group kha pumpak hlawknak men ah minung pakhat nih a thah caah Miepi tlang a laarnak zong a zor dih. Miepi min a tlau cang. Zophei peng ca ah zatlaknak nganpi pakhat a si.\n🔸Miepi a thattu cu Hriphi khua kha khor chungah a phumtu a si.\n🔸Miepi a thattu cu Zophei peng vialte tthanchonak a hrawktu a si.\n🔸Miepi a thattu cu group chung ummi Laimi vialte kha zei ah a rello i a tthiotu a si.\n🔸Mah pumpak chawkawlnak le min ngeihnak men ah kan mibu a that ngam tu cu Laimi vialte i kan ral a si. Cu nak ttihnungmi an um lo.\n🔸Zophei peng tourism leah tampi a tthathnem khotu ding Miepi tlang hmanh a min a that ngamtu pa cu Zophei peng a dawttu kan ti kho lai maw?\nLungthli Tum bantuk chawva zong a ngeimi, fimthiamnak zong zeimawzat a ngei i a lungput a zermi hi kan mibu ca ah ttihnung an si. Power a ngeih chinchap ahcun Laimi a kan buai dih lai, a kan zuar dih te lai.\nThil ttha a tuahmi khi amah tthatnak ca ah tinhmi a ngei peng. A pu Zo Bawi MP aa cuh rua lai tiah a ruah i Hakha peng khuate cheukhat ah phaisa zeimawzat a hlut hna. Hakha peng khuate sifak pawl kha a pu Zo Bawi ca mee duh ah phaisa in a mawn hna. Mi ttha ngai aa lawhter. Nain, a pu Zo Bawi MP aa cuh tthan lo ding a hung si tikah phaisa a hlutmi zong a maak i, Hakha peng khuate pawl kong cu a ceih zuam ti lo. Thil pakhatkhat aa tinhmi a um ruang, siloah laarnak a duh ruangah mittha aa lawhter tawn. Phaisa a hlutmi zong midang nih an thei sual lai lo tiah amah lila nih aa phorhlaw, aa phuang tthan. Atu MP cuh aa timhmi zong hi Thantlang peng pi-ne hluttaw No. (2) i NLD mee vialte vaihvuanh a duh caah a si. Lungthli Tum hi NLD MP aa cuh ding pawl cazin ah aa tel lo ti kha rak philh hlah uh. Tutan thimnak ah NLD minung a si lo. NLD minung bantuk in aa chim lai, NLD a ttanhtu hna thazaang kha a fir lai i NLD mee kha chuh dih aa tim. A hrut deuh nih an fiang lo i heh tiah thazaang an peek. Thantlang pi-ne hluttaw No. (2) ah aa cuh ding hna lakah saya Rung Kaw, sayama Ni Sui Lian le Dr Hmuh Thang cu mittha an si ko. Nain, NLD minung cu sayama Ni Sui Lian a si khah.\nMiepi group a thah kong he pehtlai in Lungthli Tum nih thil ttha lo a rak tuahmi kha an hngal rua lo tiah a ruah i mittha bantuk in aa umter. Amah bantuk thil a ngal pah ttung i thinlungput ttih a nungmi, mibu nuamnak zong mah hlawknak ah a hrawk ngammi, Laimi thong 40 renglo an i buutnak zong a tthio ngam tu nih MP hna icuh a vun itimh ve tikah Lungthli Tum kong hi mipi nih theih a herh tiah ruah a si caah kan vun phuannak a si.


Kum 2 hnu ah Selena Gomez nih Justin Bieber cungah a feeling a van phuan! – Chin Celebrity\nKum 2 hnu ah Selena Gomez nih Justin Bieber cungah a feeling a van phuan!\nPosted By: chincelebrity March 1, 2020\nCaan saupi aa duh i; aa tthen than lengmang mi Selena le Justin cu a donghnak ah aa co kho lomi couple an si. Justin le Selena Gomez hi kum 2017 dongh lei ah aa tthenmi an si. An i tthennak hi kum 2 leng asi cang.\nJustin Bieber le Selena Gomez an i tthen hnu ah Justin Bieber cu nupi a ngei cang nain Selena Gomez belte tlangval hmanh a ngei than ti loh. “Selena Gomez hi Justin Bieber he an i tthen hnuah tlangval zong a ngei loh; tlangval kawl zong aa timh rih loh” tiin a hawi pawl nih Hollywood life ah an chim.\nSelena Gomez nih Justin Bieber he an i tthen hnu kum 2 hnu ah a feeling cu a van phuan.” Ka nunnak ah Justin Bieber a um ti lo hnu ah kaa nuam deuh cang. Ka ngamdamnak le Album caah caan tampi zong ka ngei kho cang. Ho hmanh ralven ding ka ngei ti loh i; Free taktak in ka um kho cang” tiah a chim.\nSelena Gomez hi tlangval thar zong kawl aa tim rih loh; a ngamdamnak le Album caah a buai lio asi.\nHluttaw Meeting lioah Ralkap MP le Speaker kar lakah buainak a chuak+Video\nKachin ramkulh a tlawngmi Esther nih Kachin a phanh feeling a van phuan+Video\nLaitlang hi Budget tambik kan pekmi asi: Suu Kyi +Video\nHailey Baldwin nih Selena Gomez kongah Justin Bieber chimmi cu a dirkamh!


Khuaruah Har News - Page 282 of 322 - Khuahruah har thawngpang relnak!\nNizan ah Thanlwin tivapi ah atum mi Thirimingalar in kum 13 nute Ma Myat Noe Chit ruak cu char asicang. Mawlamyine khuapi Bokone sang, Kanna lane, Thanlwin bazar hnulei Thanlwin hlei in 26.2.2020 zanlei suimilam 4:30 hrawngah aruak hi char asi. Mah nute nihcun tiva kap ah cun phaisa zanga\nChristiano Ronaldo fapa asimi Ronaldo Jr. nihcun apa huham thawngtukmi thawngin vawleicung mino hnalakah cele pakhat ahung sicang timi cu khuruah har ding zong asilo. Ronaldo Jr cu kum kua telawng sirih hmanhsehlaw bawllung chuihnak ah a thiamkhawh tuk tikah cun Juventus mino team hrangah puai 28 a chuih nak\nA fanu kum 2 nghakhchia tichungah alu phumpiak athat tu hringtunu cu kum 18 chung thongthlak asilai\nKum 2 minung a fanute cu hremnak peknak ah tiin a lu tichungah arak phum piaki athih tikah cun mah bantuk tuahtu hrintunu cu kum 18 chung thongthlak dingah biaceih zung nihcun biachahnak arak tuah. America ram chungah aliamcia kum li lio 2016 kum case pakhat konglam ah biaceihnak tuah\nAluancia kum tampi lio in kawlram pumpi arak culdihtu le rak hnin dihtu Fidi muidawh Htet Htet Moe Oo cu a ngandamlo ruangah caansaupi anuh ping ngia rian ah karhlang kho lo in a um hnu ah anuh ping ngia vawlei ah karhlan hram aithawk ṭhan cuahmah tiah theih a\nKum 45 asicangmi Koa hringtu nu nihcun vun cancer zawtnak tihnung harnak arak ton. Lam tampi kawlin Koa nu cu khamh timh rak siko hmanhsehlaw an dirhmun nih arak phanhlo tuk ruangah Koa nihcun a dawt tukmi le amah dawtuk tu ahringtu nu khamh khawhnak dingah ahnubik lam zulh dingin\nWatt Hmone Shwe Yi cu kan theihcio bangin kawlram chung lawng hmanh ah siloin ramleng tiang zongah amah thepetu tampi angei khotu kawlram actress pakhat asi. Naite ah khan Watt Hmone Shwe Yi nihcun duhdawtnak konglam he pehtlaiin amah ruahning cu arak langhter cang. Mah ka ahcun “Lengtul tiang in\nKawlram mitampi hna nih thapek tuk asimi nuva hna asimi Shwe Htoo le Shwe Hmone Yati hnacu mitampi hna duhdawt tukmi nuva hna an si hna. Tutan ah cun mahtluk kawlram mipi hna nih thapek asimi Shwe Htoo le Shwe Hmone Yati te nuva hna hmanthlak cu an mah thapetu\nAnuhpingia rian nak in sihni rian leiah lungthin pe deuhtu Pyih Phoo Khine\nBiaceih lio tiangin arak zoh dih cang. Pyih Phoo Khine nihcun sihni rian he pehtlaiin biaceihnak hmun tiangah kalin zohchung nak le cawnnak ava ngei tiah achim. Fidi Pyih Phoo Khine nihcun tute ahcun lemcawnlei rian nak in atu acawnliomi sihni rianlei tuah a lungthin a pek deuhnak konglam cu\nPatricia cu sexy tukmi fashion hna he dawh takin arak lang tawntu model minthang pakhat asi. A dang ngaimi hmaithlak le mitmu thilti kho tukmi angeitu zong asi. Patricia hi a tungtai that lawng siloin body dawhtukmi zong angeih chihtu Patricia nihcun naite ah khan rilikam hmun khat zongah arak\n«Previous Posts 1 … 280 281 282 283 284 … 322 Next Posts»\nKhuate bawmhnak pek hram kan thawk cang; Salai Lungthli Tum\nMinthang si a duhtuk ruangah corona virus ngei bantuk in aa umter mipa cu palek nih an tlaih\nCNLD Me Pe Ko Hna U Sih Tihmi S. Hrat Hmung Phuah Mi Hla Sa Cer Fam Sak Mi Hi Rak Ngai Ve A Thiam Kho Tak Tak\nBreaking News: Natchaung Ah Kum 13 Ngakchiapa Min Aung Hlaing Uico Ralkap Nih An Kah I A Nunnak A Liam


Tarnu Baba Vang nih Trump kong a Phuanmi hi a Mak Kho Tuk – Kawltu Team\nTarnu Baba Vang nih Trump kong a Phuanmi hi a Mak Kho Tuk\nDecember 26, 2020 Pu Tawn Mang\nBaba Vanga nih hmailei vawleicung umtu ding a phuanmi zohtikah adik mi a tam tak tak. 2021 chung thil cang dingmi a phuanmi chungah ngaihchia ngai simi cu President Donald trump le Putin konglam a phuan mi hi asi. zeitindah mah hna pahnih konglam a chim timi zoh tuah hna usih. Donald trump: Kan theih cio bantukin Donald trump cu US president vawi 45 nak asi.\nUS ram daw tak tak tu le a ram mipi caah zanghleicawiin riantuanmi president asi. Baba Vanga nih cun President Trump cu zawtmak thalo tak tak mi nih a phak lai tiah a chim bakko. “ Zaawtnak rungrul tihnung tukmi nih a tlun laic aah faktukin a zaw lai. cu zawtnak ruangah ah cun a hnachet lai i, Brian trauma angei fawnlai tiah trump konglam a phuan.\nCun a chim rihmi cu:-Europe economy a chia dik lai. A ramchung mithat hmang hna nih Russian president cu thah an tih fawn lai.Sinain mah chung in a luat fawn lai. Putin thah timtu hi midang siloin a mah vengtu security team member chung lila an si lai. Cuticun Europe ah Islamic extremist pawl an rak tho than lai i, buainak faktuk vawleicungah an chuahpi lai tiah a chim. Ralhrang pawl nih cun Europe tuknak ah chemical weapon an hman lai tiah fiang tak tak in a langhter.\nA ra laimi kum 200 chungah ah hin alien hna cu minung he an I pehtlaih cang lai. Cosmos ah nunnak a um khoh ning theih asi cang lai caah, vawilehkhatah vawleicung I nunnak hmasa umtu ning kha hmuh khawh dih an si cang lai. mahtikah cun vawleidang umm ikan unau pawl he thlarau leiin kan I chon bia kho cang lai tiah a chim fawn. Chinchiahtlak ngai simi cu Vanga hi kum 12 mi a si in a mit a caw, mah lioah hin Pathian nih hmailei caan theih khawhnak a pek. ISIS rak chuah lai dingmi le 44th US president cu African- American si lai dingmi zong a rak chim chung cang. A chim bantuk bakin a cang tak tak. Credit: India.com\n← US Bawmhnak ‘Stimulus Check’ Kong Updates\nIang Len Sung nih Love (Dawtnak) kong a tialmi cu a Mak Kho Tak Tak →


“BAWIPA cu i Bochan U law Ṭhatnak kha Tuah U”—Salm 37:3 |Cawn Awk Cauk\n“BAWIPA cu i bochan u law ṭhatnak kha tuah u.”—SALM 37:3.\nHLA: 150, 50\nJehovah i bochannak he aa tlaiin Noah sinin zeidah kan cawn khawh?\nJehovah i bochannak he aa tlaiin David sinin zeidah kan cawn khawh?\nJehovah i bochannak he aa tlaiin a dang zumhfekmi Pathian salle sinin zeidah kan cawn khawh?\n1. Jehovah nih minung kha zei bantuk a hleikhunmi thil ti khawhnak in dah a kan ser?\nJEHOVAH nih minung kha a hleikhunmi thil ti khawhnak he a kan ser. Buaibainak tawnghtham awk le hmailei ca i timhtuah awkah a bawmmi khuaruah khawhnak a kan pek. (Ptb. 2:11) Kan i tinhmi kan tuah khawh nakhnga le kan hmuitinh kan phak khawh nakhnga ṭhawnnak a kan pek. (Fil. 2:13) Cun a ṭha le a ṭhalo hngalh khawhnak chiaṭha thleidan khawhnak lungthin zong a kan pek. Kan chiaṭha thleidannak lungthin nih sualnak tuah lo awk le kan palhnak i remh awkah a kan bawmh.—Rom 2:15.\n2. Jehovah nih kan thil ti khawhnak kha zeitindah an hman lai tiah aa ruahchan?\n2 Jehovah nih kan thil ti khawhnak kha a ṭha bikmi lam in an hman lai tiah aa ruahchan. Zeicah? A kan dawt caah le a kan pekmi laksawng kan hman tikah an i nuam lai ti a hngalh caah a si. Tahchunhnak ah, Hebru Baibal ah hitin kan hmuh: “A hlankan in ṭha tein thil rak ruahchungnak nih duhdimnak kha a chuahter,” i “na tuahmi cu a ṭhat khawh chungin tuah.”(Ptb. 21:5; Pct. 9:10) Greek Baibal zongah hitin kan hmuh: “A caan kan ngeih fate mi cungah ṭhatnak tuah kha i zuam u si law,” “Pathian sinin nan hmuhmi laksawng kha midang ṭhatnak caah hmang cio u.” (Gal. 6:10; 1 Pet. 4:10) Kanmah le midang ṭhatnak a pe khomi thil kha a si khawh chungin tuah hna seh tiah Jehovah nih a duh ti cu a fiang ko.\n3. Minung nih zei bantuk ri dah kan ngeih?\n3 Jehovah nih kan thil ti khawhnak kha hmanter a kan duh ko nain ri kan ngeihmi kha a hngalh. Tahchunhnak ah, tlinlonak, sualnak le thihnak kha kan hlo kho lo. (1 Si. 8:46) Cun mikip nih zalong tein thimnak nawl an ngeih caah midang kha kan uk kho hna lo. Hngalhnak le hmuhtonnak zeitluk tam in kan ngeih hmanhah Jehovah he tahchunh ahcun ngakchia bantuk kan si zungzal ko lai.—Isa. 55:9.\nBuaibainak nan ton tikah “BAWIPA cu i bochan u law ṭhatnak kha tuah u”\n4 Jehovah nih a kan bawmh lai i kan tuah khawh lomi thil kha a kan tuahpiak lai ti zumhnak thawngin Jehovah kha lam kan i hruaiter zungzal awk a si. Asinain buaibainak hna tawnghtham awk le midang bawmh awkah kan tuah khawhmi tuah dingin Jehovah nih aa ruahchan. (Salm 37:3 rel.) ‘BAWIPA i bochan in ṭhatnak kan tuah’ a hau. Cutin zeitindah kan tuah khawh? Jehovah i bochan in aa tlak ningin thil a tuahmi Noah, David le a dang zumhfekmi Pathian salle kong kha i ruah hna u sih. An tuah khawhmi le an tuah khawh lomi thil kha thleidang in aa tlak ningin thil an tuahmi kha kan hmuh lai.\nṬhatlonak nih a Kan Kulh tikah\n5. Noah sining kong kha chim.\n5 Noah chan ah “ṭhatlonak cu khuazakip ah a karh” i ziaza rawhralnak in a khat. (Gen. 6:4, 9-13) Jehovah nih a ṭhalomi vawlei hi a hrawh te lai ti kha Noah nih a hngalh ko nain mi nih an tuahmi thil ruangah a lung a ṭha lo. Mah thil sining ah Noah nih a tuah khawhmi thil a um bantukin a tuah khawh lomi thil zong a um ti kha a hngalh.\nPhungchimnak ah ralchanhnak(Catlangbu 6-9 zoh)\n6, 7. (a) Noah nih zeidah a tuah khawh lo? (b) Noah sining le kan sining cu zeitindah aa lawh?\n6 Noah nih a tuah khawh lomi: Noah nih Jehovah ralrin peknak bia kha zumhawktlak tein a chim ko nain mah bia cohlan awkah mi kha a hnek kho hna lo. Cun buanchukcho a tlun zokzok nakhnga zong a tuah kho lo. Jehovah nih ṭhatlonak ka donghter lai tiah bia aa kammi kha aa tlakmi caan ah a tuah lai tiah Noah nih a zumh.—Gen. 6:17.\n7 Kannih zong ṭhatlonak in a khatmi vawlei ah kan nung ve, mah vawlei hi Jehovah nih ka hrawh lai tiah bia aa kammi kha kan hngalh. (1 Johan 2:17) Mah caan chungah “Pennak kong thawngṭha” kha cohlan awkah mi kha kan hnek kho hna lo. Cun “harnak” nganpi tuan deuh in a rak nakhnga zong zeithil hmanh kan tuah kho lo. (Matt. 24:14, 21) Noah bantukin a rauhhlan ah Pathian nih ṭhatlonak vialte a hrawh dih cang lai timi a fekmi zumhnak kan ngeih a hau. (Salm 37:10, 11) Jehovah nih ṭhatlonak hna hi a herhmi lengin nikhat hmanh umnak nawl a awnh lai lo ti kha kan zumh.—Hab. 2:3.\nNoah bantukin a rauhhlan ah Pathian nih ṭhatlonak vialte a hrawh dih cang lai timi a fekmi zumhnak kan ngeih a hau\n8. Noah nih zei ah dah a lungthin a pek? (A hramthawknak hmanthlak zoh.)\n8 Noah nih a tuah khawhmi: Noah nih a tuah khawh lomi ruangah lungdongh loin a tuah khawhmi tu ah lungthin a pek. Noah nih Jehovah ralrin peknak bia kha zumhfek tein a chim. (2 Pet. 2:5) Mah rian nih a zumhnak feh awkah a bawmh ko lai. Phung a chim lengah lawng sak awkah Jehovah nih lamhruainak a pek ningin a tuah.—Hebru 11:7 rel.\n9. Zeitindah Noah kha kan i zohchunh khawh?\n9 Noah bantukin “Bawipa rian” kha teima tein kan ṭuan. (1 Kor. 15:58) Tahchunhnak ah, Biakinn le Civui tuahnak Inn saknak asiloah remhnak ah kan i tel men lai, civui ah mah lungtho tein rian kan ṭuan men lai asiloah zung ṭengnge le lamhla ah a ummi calehnak zung ah rian kan ṭuan men lai. A biapi bikmi cu phungchim rian ah kan rian a tammi hi a si, mah nih hmailei ca kan i ruahchannak kha a fehter lai. Zumhfekmi unaunu pakhat nih midang kha Pathian Pennak thluachuah kong ka chimh hna tikah annih cu ruahchannak an ngei lo ti le an tonmi buaibainak cu zungzal ca in an hmuh ti kha ka hun hngalh tiah a ti. Mah unaunu nih a chim bantukin kannih cu ruahchannak kan ngei i midang sinah mah kong kan chim tikah kan zumhnak a fek chin. Mah ruahchannak nih nunnak tlikzuamnak i tlik peng awkah a kan bawmh.—1 Kor. 9:24.\nSualnak kan Tuah tikah\n10. David sining kong kha chim.\n10 Siangpahrang David cu zumhfekmi pa a si i Jehovah nih a dawt tuk. (Lam. 13:22) Asinain David cu Bath-sheba he sualnak ngan a simi nupa sualnak an tuah. Mah nakin a ṭha lo deuhmi cu a sualnak thuh awkah Bath-sheba a vapa Uriah kha raltuknak ah a thih nakhnga a timhtuah. Uriah a thih nakhnga a timhtuahnak ca kha amah Uriah sinin a kuat hna. (2 Sam. 11:1-21) A donghnak ah, David a sualnak cu mi zapi hngalh a hung si. (Mar. 4:22) Mah tikah David nih zeitindah a lehrulh?\nHlanah rak tuahmi sualnak(Catlangbu 11-14 zoh)\n11, 12. (a) David nih sualnak a tuah hnuah zeidah a tuah khawh lo? (b) Kan i ngaihchih ahcun kan caah Jehovah nih zeidah a tuah lai?\n11 David nih a tuah khawh lomi: David nih a rak tuahmi thil kha a khirh ṭhan kho ti lo. A sualnak ruangah a chuakmi thil cheukhat kha a nunchung a rak in. (2 Sam. 12:10-12, 14) Cucaah zumhnak a ngeih a hau. Kaa ngaihchih taktak ahcun Jehovah nih a ka ngaihthiam lai i ka tuahsernak ruangah a chuakmi thil kha inkhawh awkah a ka bawmh lai ti kha a zumh a hau.\n12 Mitlinglo kan si caah kan dihlak in sualnak kan ngei dih. Asinain palhnak cheukhat cu a dang nakin an ngan deuh i thil sining cheukhat ahcun kan palhnak kha kan khirh ṭhan kho ti lo. Cucaah kan tuahsernak ruangah a chuakmi fahnak kha kan in a hau. (Gal. 6:7) Asinain kan i ngaihchih ahcun kanmah palhnak ruangah a chuakmi harnak kan ton caan hmanhah Jehovah nih a kan bawmh lai ti kha kan zumh khawh.—Isaiah 1:18, 19; Lamkaltu 3:19 rel.\n13. David nih Jehovah he an i pehtlaihnak kha zeitindah a ṭhatter ṭhan?\n13 David nih a tuah khawhmi: David nih Jehovah he an i pehtlaihnak kha ṭhatter ṭhan a duh. Zeitindah a rak tuah? David nih Jehovah bawmhnak kha a cohlan. Tahchunhnak ah, profet Nathan sinin Jehovah nih a chimhhrinhmi kha a cohlan. (2 Sam. 12:13) Cun Jehovah sinah thla a cam i a sualnak kha a phuan, cuticun Jehovah mithmai ṭha hmuh a duh ṭhan kha a langhter. (Salm 51:1-17) Ka sual timi ruahnak kha i nenhter loin mah in fimnak aa lak. Cu bantuk a nganmi sualnak kha zeitikhmanh ah a tuah ṭhan ti lo. Kum tampi hnuah zumhfekmi pakhat in a thi. David a zumhfehnak kha Jehovah nih aa cinken.—Heb. 11:32-34.\n14. David sinin zeidah kan cawn khawh?\n14 David sinin zeidah kan cawn khawh? Sualnak ngan kan tuah sual tikah lungtak tein i ngaihchih, Jehovah sinah kan sualnak phuan le ngaihthiamnak hal a hau. (1 Johan 1:9) Cun Jehovah he kan i pehtlaihnak a ṭhat ṭhan khawh nakhnga Khrihfa upa sinah bawmhnak hal zong a hau. (Jeim 5:14-16 rel.) Jehovah bawmhnak kan cohlan tikah kaan ngaihthiam hna lai timi a biakam kan zumh kan langhter a si. Mah lengah kan palhnak in fimnak kan i lak a hau i zumhnak he Jehovah kan biak zungzal a hau.—Heb. 12:12, 13.\nA Dang Thil Sining Ah\nZawtnak(Catlangbu 15 zoh)\n15. Hannah sinin zeidah kan cawn khawh?\n15 A harmi thil sining ah Jehovah i bochan in an tuah khawhmi thil a tuahmi a dang zumhfekmi Pathian salle kong kha na ruah khawh. Tahchunhnak ah, Hannah cu fa a rak ngei kho lo. Mah thil sining kha a tawngtham kho lo. Asinain Jehovah nih a ka hnemh lai tiah a rak zumh. Cucaah puan biakinn ah Jehovah biak awk le thlacam awkah a kal zungzal i a intuarnak kha a phuan. (1 Sam. 1:9-11) Kan caah zohchunh awk ṭha taktak a si. Kan zawt tik asiloah kan tawnghtham khawh lomi a dang harnak hna kan ton tikah kan lungretheihnak kha Jehovah sinah kan ap i a kan bawmh lai kha kan zumh. (1 Pet. 5:6, 7) Jehovah bupi nih a kan pekmi Khrihfabu pumhnak le a dang a kan timhpiakmi hna in ṭhatnak hmuh awkah kan tuah khawhmi kha kan tuah.—Heb. 10:24, 25.\nHannah nih Jehovah kha aa bochan, cucaah puan biakinn ah Jehovah biak awk le thlacam awkah a kal zungzal\nJehovah a bia ti lomi fale(Catlangbu 16 zoh)\n16. Nulepa nih Samuel sinin zeidah an cawn khawh?\n16 An fale nih Jehovah a bia ti lomi zumhfekmi nulepa tah zeitin? Profet Samuel nih a cuza cangmi a fale kha Jehovah cung zumhawktlak tein um awkah a forh kho hna lo. (1 Sam. 8:1-3) Mah thil sining kha Jehovah kut ah a ap. Asinain Samuel nih Jehovah cung zumhawktlak tein um awk le Pathian lungton awkah a tuah khawhmi kha a rak tuah. (Ptb. 27:11) Tuchan i Khrihfa nulepa tampi zong cu bantuk thil sining an tong. Jesuh chimmi fapa tlau bianabia i pa bantukin Jehovah cu sualnak a tuahmi aa ngaichihmi hna kha cohlan awkah timhcia tein a um zungzal ti kha nulepa hna nih an zumh. Mah caan chungah an tuahsernak nih an fale kha Jehovah sin kir ṭhan awkah a forh hna lai timi ruahchannak he Jehovah cung zumhawktlak tein um zungzal awkah an i zuam.\nTangkalei chambaunak(Catlangbu 17 zoh)\n17. A si a fakmi nuhmeinu kong cu zeicah thazaang petu a si?\n17 A dang zohchunh awk ṭha pakhat cu Jesuh chan i a si a fakmi nuhmeinu kha a si. (Luka 21:1-4 rel.) Nuhmeinu nih biakinn ah a ummi ziaza rawhralnak kha zeiti hmanhin a tuah kho lo, cun a si a fahmi zong kha a thleng kho lo. (Matt. 21:12, 13) Asinain a ngeihmi dihlak a simi “phaisa sen pahnih” kha thawhlawm a rak pek. Pathian Pennak pakhatnak ah ka chiah ahcun Jehovah nih a ka bawmh lai ti kha a hngalh caah Jehovah kha aa bochan. Mah nih a hmaanmi biaknak bawmh awkah a rak forh. Cu bantukin kannih zong Pathian Pennak kha pakhatnak ah kan chiah ahcun Jehovah nih kan herhmi kha a kan pek hrimhrim lai ti kha kan zumh.—Matt. 6:33.\n18. A hmaanmi lungput a ngeimi unaupa pakhat kong kha chim.\n18 Tuchan i unau tampi nih an tuah khawh lomi kha si loin an tuah khawhmi tu ah an lungthin an peknak thawngin Jehovah an i bochannak kha an langhter. 2015 i a thih tiang zumhfek tein a ummi unaupa Malkam kong hi ruathmanh. A nupi he kum tampi chung Jehovah rian an ṭuan chungah thilṭha he, thilṭhalo he an ton caan a um. Malkam nih hitin a ti: “Kan nunnak ah zeidah kan ton lai kha zeitikhmanh ah ṭha tein kan hngal chung kho lo. A caan ah harnak hna kan tong kho i kan nunnak cu a fiang lomi a si kho. Asinain mahle mah i bochan loin Jehovah aa bochanmi cu Jehovah nih thluachuah a pek hna.” Malkam nih zei ruahnak cheuhnak bia dah a chim? “Jehovah rian ah na si khawh chung i tel law hlawhtlinnak hmuh awkah thlacam. Na tuah khawh lomi ah si loin na tuah khawhmi tu ah na lungthin chia.” *\n19. (a) 2017 caah thimmi kumcaang Baibal cu zeicah aa tlak tuk? (b) 2017 kumcaang Baibal kha na nunnak ah zeitindah na hman khawh?\n19 Hi vawlei ṭhalo cu “a ṭhalo chin lengmang,” cucaah harnak a tam chin lengmang lai tiah kan i ruahchan khawh. (2 Tim. 3:1, 13)A biapi deuhmi cu mah harnak hna ruangah lungdongh lo kha a si. Mah canah kan tuah khawhmi kha tuah in Jehovah cungah a fekmi zumhnak kan ngeih a hau. Cucaah 2017 caah thimmi mah kumcaang Baibal hi aa tlak tukmi a si: “BAWIPA cu i bochan u law ṭhatnak kha tuah u.”—Salm 37:3.\n“BAWIPA cu i Bochan U law Ṭhatnak kha Tuah U” 2017 kumcaang Baibal.—SALM 37:3.\n^ cat. 18 2013, October 15, Vennak Innsang, cahmai 17 in 20 ah zoh.


Kan Fanu Ruth V.I.H.Par A Tawl I A Chiatha In Zun, Thi Hnai le A Chuakmi Bawmhnak Kyat 660000 A Chuak Cang Bawipa Min thangṭhat Si Ko Seh-VIDEO – Chin World News Evening\nJuly 31, 2020 Salai Van Chin News\n31.7.2020(Ni nga ni) Bawhte Chanhchuah Awk:\n6. Khuasak..Si fak ngaingai\nBawhte tuarning: Ni 45, bawhte Ruth cu a tawl a pit i a chiatha in zun, thi, hnai le ek a chuak. Sibawi te nih Mandalay ah an kalter hna. Phaisa an ngeih hrimhrim lo caah kan zaapi sin ah bawmhnak te an kan hal. An konglam zaapi sin ah ka langhter duh lem lo. Zaangfak ngai khi a si ko. Nan dawtnak kut tlawmpal te cio nan rak samh ah cun kanmah bantuk tein a ttha ding khi a si ko.\nPhaisa naa relrem manh lo zong ah na min ka chim cia law tlai deuh ah keimah sin ah na vun ka kuat te tthan khawh ko. Petu thlacam tu vialte Bawi Pathian nih thluachuah in pe ko hna seh. Thaizing 1/9/20 hi kal pi colh an si cang lai. Bawi Khrih ah nan rian tuan hawi.\nKan fanu te caah thlacamnak in bawm cio hna usih. A zawtnak ning konglam cu a cunglei kan langhter bangkhin hin a tawl a pit i a chiatha in zun, thi, hnai le ek a chuak. Sibawi te nih Mandalay ah an kalter hna. Phaisa an ngeih hrimhrim lo caah kan zaapi sin ah bawmhnak te an kan hal hi a si. Bawmhnak a peek a duhmi nih Cung Hu Blood ah pehtlaih khawh an si lai. A tawlreltu hna Pu Cung Bu nih,“Kyat 660000/- a hmuh cang. Bawipa Min thangṭhat si ko seh,” tiah a chim. VIDEO timi hmeh piak law, video zoh khawh a si lai.


Ralhrang Nih Kum 2023 Tuah An Timh Mi Cu, A Mak Taktak, Tidim Le Paletwa pengkomh (District/ခရိုင်) pahnih chap an timh - Chin Eleven News\nRalhrang Nih Kum 2023 Tuah An Timh Mi Cu, A Mak Taktak, Tidim Le Paletwa pengkomh (District/ခရိုင်) pahnih chap an timh\nJanuary 20, 2022 admin@chin11news.com Myanmar 0\nRalhrangbu nih kum 2023 ah tuah dingmi rampi thimnak ah Proportional Representation (PR) thimning hman an duh caah Chin ramkulh Paletwah le Tidim peng ah pengkomh (District/ခရိုင်) pahnih chap an timh tiah Social Media ah a kaimi ca pakhat ningin theih a si.\nChin ramkulh ah Falam pengkomh, Hakha pengkomh, Mindat pengkomh le Matupi pengkomh tiin pengkomh 4 an um. Paletwah le Tidim ah an chap ahcun pengkomh 6 a um lai tinak a si.\nChin ramkulh lawngah si loin ramṭhen le ramkulh dang zongah pengkomh chap an timhmi a tam ngai. Atu tiangah ramṭhen le ramkulh ah pengkomh 74 an um i ralhrangbu nih pengkomh 42 chap an timh caah pengkomh dihlak 116 a um cang lai tinak a si.\nBiapeh: Nov 5, 2021 Rangoon ramṭhen cozah zungah ramkhel party cheukhat he tonnak ralhrangbu khanhmi Union Election Commission (UEC) nih Proportional Representative (PR) cu 2023 thimnak ah hman dingin an rak chuahpi cang nain ralhrangbu (SAC) chungtel U Khin Maung Swe hruaimi National Democratic Front (NDF) party nih an rak duh lo tiah theih a si.\nNLD chan ah hmanmi thimning First Past The Post (FPTP) cu vote tambik a hmumi party nih cozah ser khawh a si. Cucaah teinak a hmumi NLD nih anmah lawngin cozah an rak ser. Ralhrang party a simi USDP le party cheukhat nih FPTP thimning hi an duh lo, a ruang cu thimnak ah teinak an hmuh bal lo caah cozah an ser kho lo. Cuticun vote hmuhmi zulh in party kip nih palai thlah in cozah ser khawhnak thimning Proportional Representative (PR) hi kan hman deuh awk a si tiah ralhrangbu nih an chuahpi.\nA ngaingai tiah cun ralhrangbu kuttang um UEC le USDP nih an duh lomi thimning PFTP hi ralhrang nih an rak sermi 2008 phunghrampi ah an telhmi a si. Anmah nih phunghrampi hmanh ah an rak telhmi PFTP thimning cu anmah tlaknak le rawhnak a si ti an i fian tuk cang caahi PR in thlen an timhnak hi a si.\nRalhrangbu nih nawlngeihnak an lak hnu tlawmpal ah NLD chan Union Election Commission (UEC) cu an hrawh i an duhmi minung hna cu khanh in UEC cu an ser ṭhan i 2010 thimnak ah hruaitu a simi ralbawi hlun U Soe Thein cu UEC Chairman ah an chiah colh. Cuticun anmah caah a ṭha dingmi PR thimning hi an chuahpinak a si.\nA ngaingai ti ah cun PR thimning a chuahpi hmasatu hi National Democratic Front (NDF) an si. NDF in Daw Khin Wine Kyi nih 2014 ah Amyotha Hlutdaw ah a rak chuahpi. USDP le ralhrang palai hna nih an lungtlin ko nain PR cu 2008 phunghrampi he aa kalhmi a si tiin an rak hnonmi a si.The Chin Post\nUico Ralhrang Nih Minung Tamtuk An Tlaih Hna I, Thong An Thlak Hna Caah, Thongtla Pawl Ei Dingah An Buai Cang Ee\nHriamnam He CDM Nan Tuah Ahcun Phaisa Sing 30 Kan In Pek Hna Lai Tiah Shanram Hriamtlai Nih An Thanh\nKalay In Chinram Taingen Khua Ah Ralhrang Rual Minung Tam Taktak Motor 10 In An Van Chiah Hna\nI Duh Cukmak Le I Dawt Cukmak Bu In Maw, Kan Tian Lan Ko Lai, Ral A Tu Mi Hna Nungak Caah Cun Ngaih A Chia Taktak\nRamleng A Zaam Mi Mino Hna, Ramchungah Ral A Tumi CDF Kan Hawi Le Hna Hi Nan Zaang An Faktuk Lo Maw? Ziah Kan Sining Hi Kan Chawrh Hna\nA Tulio Kalay In A Rak Kai Mi Ralhrang Rual Hi Hmunhma Dang In Rakbawmh Ah A Tha Cang Lai


Rohingya ralzaam tilawng aa let i minung 15 an thi | The Chin Express\nRohingya ralzaam tilawng aa let i minung 15 an thi\nKawlram ah Covid-19 in minung 1 thi\nNgandamnak Tial Lian Thang - March 31, 2020 0\nCovid-19 zawtnak a ngeimi pa cu tu zingka 7:25am ah Yangon um Weibargi Specialist Hospital ah a thi. Stage-4 hnar cancer zawtnak...\nRohingya ralzaam khat dihlak in a phortu tilawng cu February 11 ah Bangladesh le Myanmar ramri rili Bay of Bengal ah aa let i a tlawmbik minung 15 an thi, tiah Bangladesh cozah nih thawng a thanh.\n“Nihnihni zingka ah mi ruak 15 kan char. Minung 71 cu an nungin kan khamh hna, a tlaumi zeizat an si ti hngalh asi rih lo,” tiah Bangladesh Ramri Hngak biachimtu Lieutenant Hayat Ibna Siddique nih Xinhua media ah a chim.\n“Tilawng aa leh hnu in minung zeizat dah rili kam tiang an i lio kho ti zong kan hngal rih lo.\n“Khat le khat an chimmi zat aa khat cio lo. A tlaumi zeizat dah an si ti hngalh khawh asi lo. A tlaumi cu an um ko.\n“Tilawng cu Malaysia kal aa thawhmi a si. Bay of Bengal rili i St Martin tikulh pawngah aa let. Nikhatni zaan lole Nihnihni dei hlan hrawngah aa let,” tiah a chiim.\nThawng an thanh hna cangka in Bangladesh ramri hngak ralkap pawl cu mi bawm dingin a hmun ah an kal colh. Mi ruak pawl cu Bay of Bengal rili cungah an rak i vuan.\nA thimi an karh kho men, tiah Bangladesh cozah nih a zumh. Mi Kawl le Khamhtu pawl nih an kawl cuahmah hna lio asi. Ngatlai pawl le cozah i bawm in minung tam taktak nih an kawl cuahmah hna.\nVanchiat a tongmi ralzaam pawl cu Myanmar ram Rakhine state in Bangladesh ram ah a zaam i Cox’s Bazar ralzaam camp ah aa dormi pawl an si. Hika ah Rakhine state in a zaammi Rohingya ralzaam 1 million hrawng an um.\n2017 ah Myanmar cozah ralkap nih Rakhine state um Rohingya pawl a thah nawn hna caah minung 700,000 leng Bangladesh ah an zaam. — Xinhua le Al Jazeera\nKum 2 Myanmar ngakchia nute cu ceiling pangka nih a tuk i a nunnak liam\nMyanmar Hniang Zi - June 20, 2019 0\nMalaysia ram, Ampang khua ah a ummi kum 2 Myanmar ngakchia nute cu ceiling pangka nih a tuk ruangah sizung a phan...\nPastor Bawi Dua nih US Lautu Baptist Biakinn saknak caah $300 a hlut\nChin Tial Lian Thang - March 15, 2019 0\nAtlanta, Georgia -- US ram ah kum tampi khua a sa cangmi zapi zaran kan ca hmanh ah $300 hlut hi a...\nBawi Thiang Bik nih ‘nupi a ngei cang’ an timi kong a fianter\nChin Tial Lian Thang - April 19, 2019 0\nBawi Thiang Bik a nupi tthing Biak Rem Chin nih "aa tthen cangmi kan si, aa um liomi kan si lo" a...


Lai Nungak Muidawh Anna Zing Nih Laipa le Ramdang Kong i A Chimmi Cu A Hman Tak Tak, Laipa Hi Cu – Salai Kawltu\nLai Nungak Muidawh Anna Zing Nih Laipa le Ramdang Kong i A Chimmi Cu A Hman Tak Tak, Laipa Hi Cu\nJanuary 13, 2019 salaikawltu Theihtlei (Informative)\nA tanglei hi biahalnak le bialehnak asi i, CBN he ton biaruahnak an ngeihnak i a chimmi hna an si.\n1.Hmailei na tinhmi na saduhthah na kan chim Kho hnga maw?\nHmailei ca I kaa tinh mi le ka saduhthah cu, fimnak a cawnglio mi, a tthangcuahmah lio mi le fimnak cawn ding ah tihaal in a haal cuahmah mi hngakchia pawl hna hi ka si khawh chung in fimnak cawnpiak le lamding an zulhkhawhnak hnga nun chimh le hmuhsak hi si. Kan ram le miphun a tthanchonak hnga ding caah a biapi bik pakhat cufimnak cawn hi a si bantuk in, hi ngakchia pawl lam ding an zulhnak hnga lam hmuhsak hi ka saduhthah a si.\n2. Pasal thim ding ah miphun/ Biaknak dang thitkong ah na hmuh ning?\nA si khawh ahcun mah miphun, Pathian a thei mite tthit le vaat cu a tthabik ko tiah ka ruah. A si nain, miphun dang an va si zong ah duh-dawtu taktak an si ahcun a poi tuk ah ka chia lo.\n3. US ah Chinmi kan tlaute lai tiah na ruat maw?\nAtutiang ah hincun Chin Community upa hruainak le tlangtlaaknak in Chin/Laimi kantlau lo nak hnga tiah heh tiah ttanlak in an kan cawlcangh pi rih ko caah thinphaan awk cu um in ka ruat lo. Kum 2 voikhat CYO le CBC-USA Civuipi kan ngeih tawn mi hrim nih hin kan Chinmi mino a kan funtom ko caah tlaunak ding hi cu thinphan um tuk lo tiah ka ruah.\n4. US Chin mino nih Laiholh ah mirang holh kan cawh deuh tawnmi kong ah na hmuh ning?\nKan laiholh hi a tlintuk lo caah a caan ahcun biafang hman ding aa laklawhnak um tawn. Mah bantuk caan I mirang holh kan telh pah cu a poi ka ti lo. A sinain, lai biafang le lai holh in kan theih ko bu I mirang holh kan telh/hmantuk hi kan i sum deuh a hau tiah ka ruah.\n5. Pasal caah na uar phun?\nZeithil a tuah paoh ah Pathian aa bochan I ka chungkhar cung zong ah dawtnak a ngeimi hi pasal ca cun ka uarphun an si. A lungsau mi le theihthiamnak a ngeimi cu bonus ta…hehe\n6. Laipa le ramdang pa an an I thleidannak phun 2 veve in? Na hmuhning.\nLaipa pawl cu velhle an ngei lo. An dawt mi hna cung ah an thinlungsau I an I biatak. Ramdang pa pawl cu an ruahnak a kau. Asinain, nu lei ahcun mitparan ngei deuh tiah ka hmuh.\nSource: Chin Broadcastin Network (CBN)\nPrevious Post:Lai mi Voksa Thau Ei Zuamnak Video\nNext Post:A Thi Cangmi Phungki Pa A Mirh (Smile)


Chin mi:Dihlak nih (NLD) vote pek cio hna u sih a ruang cu. – Onlinenungak\nChin mi:Dihlak nih (NLD) vote pek cio hna u sih a ruang cu.\nNLD Party nih 1988 thokin nihin tiang nun thap in dothlennak a tuahmi cuKawlram chung i a ummi miphun vialte hna nih ” Miphun covo ” kan hmuh cio khawhnak caah a si ko. Ralkap nih 1962 kum ah uknak an lak caah mipi kan covo cu an kan chuh dih.1988 rampi buainak thok in Kawlram mipi nih kum tampi kan sungh cangmi covo hmuh than awkah thih ngamh in dothlennak a tuah pengmi party cu NLD lawng hi a si.\nCovo chuh a tongmi hi Chin miphun lawng kan si loh, tlangcungmi lawng zong kan si fawn loh. Kawlram chung miphun vialte chuh kan tong dih. Anmah Kawl miphun zong hi covo chuh a tongmi lakah an i tel ve ko. Covo chuh an ton ve caah ram chung, ramleng dothlennak kip ah Kawl pawl hi hmaisuang ah an kal peng. Kha hlan Burma Communist Party le atu ABSDF zong hi Kawl pawl hruaimi hriamtlai phu an si ve.\nMah kan covo cu a dang dang cio in lak awk a tha loh, hmunkhatte i lak ding phun a si. Independent zong kha Aung San hruainak in hmunkhatte ah a rak lami kan si bantukin a voi hnihnak kan covo lak than awkah, NLD Party hi vote pe cio hna usih law, mipi nih kan duh bikmi federal democracy ni ceu dawh cu a chuak ko hnga.\nRelchap ko hna a tang pawl hi:


US in Malaysia um CSO ah cachimh a rami Lily he tonbiaruahnak | THE CHIN EXPRESS\nUS in Malaysia um CSO ah cachimh a rami Lily he tonbiaruahnak\nUS ram, Atlanta khuapi ah college a kai liomi Lai ngaknu Lily Stephen Chin cu Malaysia ah tantakmi Chin ralzaam fale hna zaanghleicawi in cachim dingin Chin Student Organization (CSO) ah a rung phan.\nMalaysia um Chinmi cu cozah sianginn kainak nawl an ngeih lo caah inn an hlan i anmah tein an fale cacawnanak an tuah, i Chinmi le ramdangmi nih zaanghleicawi in ca an chimh hna.\nCSO ah a ratnak aruang, thla 2 chung CSO ah ca a chimh hnu ah CSO cawlcanghnak a hmuhning, CSO ngakchia pawl fimcawnnak lei ah a hmuh hna ning, tbk., pawl kan hal.\n“CSO ah a kaimi Chin ngakchia pawl cu ramdangmi tampi nih zaanghleicawi in ca an chimh hna caah Mirang holh cu an thiam ngai ko.\n“Nain, ningcang tein tuahmi sianginn si loin Chin mi tlawmpal nih tuah chommi sianginn asi caah cacawn ning le thilri lei ah an chanbau tuk i science lei hna ahcun ahcun an chanbau ngai,” tiah Lily nih a chim.\n“An ṭhancho deuhnak ding ahcun ramthumnak ah university a kai liomi Chinmi pawl nih thla tlawmpal chung zaanghleicawi in Mirang holh le Lai holh cawh in ca rak chim lengmang hna seh, ti ka duh.\n“Cun, nulepa lawng si loin ngakchia cheukhat zong Malaysia cu kan um thainak ding asi lo timi lungput an ngeih caah ca lei ah an i biatak tuk lo. Mah nih hin an ṭhanchonak tampi a hrawh hna, tiin ka ruah,” tiah a chim.


CHRO Nih Kum 25 Chung Rian A Rak Tuannak Kong Hi A Rak Mak Kho Taktak – Lai Lungrawn Post\nOctober 1, 2020 admin Theihtlei\n1995 ah rak dirh mi Chin Human Rights Organization cu tukum hi kum 25 atling. Kan mah cangte cun 25th anniversary cu asi khawhchung in hlunghlai ngai in tuah kan I tim. 2020 December 10 International Human Rights Day ah Hakha ah kan tuah lai, Rangoon le Naypidaw zongah kan peh lai tiah ramkip I kan hawi le zong tam lak te kan theih ter hna I kan ralai an kan ti. Asi na in atulio tlangrai ruangah hin kan itimh ning in tuah khawh dawh kan si lo.\nCHRO hi kan rak dirh ka te in volunteer in rak ttuan asi. Ai pumpe mi le Chin mipi, Kharihfabu hna thlacam piaknak le dirkamh nak thawng in nihin ni tiang kan dir khawh nak hi asi. Kum 25 chung ah hin Chin miphun nih kan tonmi thil hi miphun ning in a tlawmte lo. Kan rak ton mi thil pawl hi miphun tuanbia ah philhawk tthalo cinken awktlak kan miphun ningin an kan tthihphaihmi le akan sukden mi thil atam ngaingai. 1995 thok in nihin ni tiang ah Chinmi nih kan ton mi tuanbia lam kilkawi ah hin CHRO hi hmaisuang in a dir pengmi le ai pumpe pengmi asi ti ah cun kan palh lailo dah.\nPathian thluachuah ngaingai asi tiah ka ruah tawn mi cu CHRO arak ttuan mi hi an mah lungtho te in a rak lut mi an si. Hlawh mitthit ding aum lo I sinak le power zong mitthit ding a um lo mi bu asi. An minung sinak hrimhrim in Chin miphun caah siseh, namneh mi le covo buarpiak atong mihna caah ka si khawhtawk in ka ttuan lai tiah ati mi lawngte an si caah an thinlungput Pathian nih thlua achauh I rian pical an ttuan kho, an bia vawlei pumpi ah hmual anei. Cozah tampi le UN hna nih CHRO bia cu Chinmi kong he pehtlai in dotla ah alak.\nBiaknak lei ah a nganbik The Pope le The Dalai Lama sihna seh, US President le Australia Prime Minister sihna she, nitla lo ram a rak peng tu British Parliament I Speaker of the House siseh, European Parliament, US Congress le Senate, Canada Parliament le Senate, European Parliament ti bantuk ah Chinmiphun kong dotla te in CHRO nih hin a chimrel.\nKawl ralkap uknak sahrang bantuk SLORC chan I Vailam tung an rak phur lio le Chin Kharihfa an rak kan run chih lio, Chin hngakchia an lak hna I phungki siangin ah an lu an rak kongh hna lio ah Biaknak zalon nak kong cu Vawlei theih in le US cozah nih Burma ralkap cozah cu Country of Particular concern list ah arak chiah. Cucu CHRO ca le bia chirhchan in atuah mi asi.\nKan ram a har tuk minung khuasak nak tthalo dirhmun tiang aphak tik ah ramkip i himnak kawl in kan rak vahvaih lio ah UN, US (Guam tikulh telh chih), Canada, Australia le Europe ram pawl nih dornak an rak kan pek cu CHRO ca le bia ruang ah asi. Mexico ramri in puaisa pawl nih phaisa thongtampi lak in an rak hlonh mi hna thongchung in asylum an sok nak tiang ah CHRO documents le testimony cu cozah biaceih zung nih dotla ah hman asi. Kan bia dotla le ngan deuh in a kal khawh nak ding ah Asia Pacific Refugee Rights Networks timi bu adir khawh nak ding ah CHRO cu hmaisuang in arak ttang I atu ah cun Pacific rili ai hrawm mi ram pawl le Asia ram pawl ralzam bawmtu bu nganpi ah ai chuah cang. Asia Indigenous People Pact timi Asia ram kokek ram neitu bu ngan bik ram 16 fonh in dirh mi bu zong ah a dirh hmasa tu ah CHRO cu arak itel. Hi Zeicaah tiah country of origin information kha biapi bik in policy thlaknak ah an hman pin ah kan aw thangdeuh, hmual neideuh she tinak caah aizuam mi le information a ttial tu le achim tucu CHRO asi.\n2010 ah ahung phan I, kum tampi hnu ah Burma ram ah avoikhat nak election kan tuah lai tiah an rak ti lio ah NLD le party tampi nih kan itel lailo. 2008 constitution hi adik lo mi asi caah cu adik lo mi phung tang ah cun kan lut lai lo an rak ti. Asi na in CHRO nih cun mah hi chance ttha asi. Democracy hi kan rak hmang ballo. Democracy rim a nam mi ah mipi le mino tampi nih democratic political culture kan cawn nak asi tiah mino political party activist training arak pek. Political party upa pawl zong training arak pek. Cu training arak pek mi mino hna cu atu ah Party upa le hruaitu dirhmun ah an dir I MP ah aizuam ding zong an um len.\n2013 ah CHRO cu ramchung ah kan hung lut I Rangoon ah office hmete kan hun. Kan sikhawh tawk kokek ramnei tuhna covo kong ah rian ttuan kan ithok. 1014 ah Burma Indigenous Peoples Network cu CHRO nih adirh pi hna I kan mah bantuk kokek ramnei tuhna covo ca I rian attuan mi tlangcu mi bu 21 I fonh in rian kan ttuan tti.\n2015 ah Hakha le Chinram hmun tampi ah ruah a tam I min cim le ti lian nih an kan phak tik ah cu thil acang mi cu global warming kan vawlei a lum chin lengmang caah khuacan ai thleng. Vawlei le thlai a cheukhat nih an celh lo bantuk in thlai acheukhat rak cin khawh ballo mi kan ram ah cinthlak khawh asi ti mi le vawlei khuacan le pawngkam runven nak ah CHRO cu biatak te in ttuan hram kan ithok.\nUN nih Burma ram kong le ralkap cozah nih miphun hmedeuh namnet in a tuah mi nuhrin covo buarnak kong ah palai achiah mi UN human rights Special rapporteur nih CHRO cu biapi in ruahnak le thil sining ahal zungzal mi asi. UN nih kawl ralkap le cozah nih nuhrin covo buarnak hlathlai tu IIMM timi avun dirh tik ah CHRO micheukhat cu Geneva ah an mah office ah full time tthu I hlawh tampi he rian ttuan ding ah sawm arak si. Asi na in cu sawm nak cu kan rak cohlang lo.\nChinram thlanglei Paletwa peng le Rakhain ram I aum mi kan Chinmi hna ral ruang I an temtuar nak vialte zong vawlei cung cozah ngan hna le UN theih in thawngpang ape peng tu le humhim nak le rilcatpeh ape kho tu WFP hna nih an rak kan zuanhnawh nak ding zong ah CHRO documentation le advocacy hi biapi ngaingai asi.\nHi vialte thluachuah hi kan Chinmi caah a ngantuk mi thluachuahasi. Miphun dirhmun a thlengmi rian tampi CHRO nih attuan. 2020 thim nak a rak phak lai zong ah CHRO rianttuan tu cheukhat cu peng upa hna le party upa hna nih politics ah lut in MP izuam ve ding in an rak sawm hna na in an lut lo. MP le cozah kan va ttuan zong ah CHRO nih mipi sining taktak thleng in attuan mi hlei hin kan ttuan kho hlei lai ti kan zum lo an ti.\nMah cu ti I an ti mi cu ka lawm ngaingai. MP candidate ah lut hna sehlaw atling zong an tling taktak ko lai tiah ka zumh ko. Cun MP vatling hna she law Cozah zong ttha tuk in a hruai kho ding Chief Minister fit taktak attuan kho ding lawngte an si tiah ka ruah.\nKum 25 chung keimah nak in asmart deuh mi lawngte he rian ka ttuan tti. Chinmi Kharihfabu tampi nih kan miphun covo kong aherh kan ti tik ah thlacam nak he thazaang chuah in CHRO he rian kan ttuanti. Chinmi kan pa le kan timi hna akan liam tak cang mi Rev. Dr. Van Bik, MP Pu Mang Tling, Dr. Vumson le a kan nunpi rih mi Rev. Dr. Chum Awi, Rev. Dr. Duhkam le a dang minchim ka hrelh mihna nih hin CHRO kan miphun kong ah an dirkamh zungzal. An fimthiamnak, miphun covo runvennak ah an thazaang chuahnak le an thlacamnak kha Khuazing Pathian nih a kan theih piak I kum 25 chung rian kan ttuan khawhnak hi asi. Miphun covo runven nak ah nunnak ape mihna upatnak le salam pek bu in. Credit: Salai Bawi Lian Mang


Nungak tete zong Ralkap nih anmah lei Tang Raltuk an Cawnpiak Hna – Kawltu Team\n“>Hi ti bak hin Ralkap thazaang a petu mino an rak um ve. Hi pawl hi raltuk cawnpiak colh an si. Mipi he zeitindah an i ral khawh lai tiah raltuk lawng siloin ruahnak dik lo an pek. Hmanthak kan hmuh bantuk khin nungak tete zong ani tel.\n← Ralkap nih anmah lei Tang Nungak tete zong Raltuk an Cawnpiak Hna\nVawlei cung ah arumbik ram 10 hna le arumnak chan? China nih vawlei hi Economic ah Influence atimh cang! →


Laimi cu Khrihfa 100 ah 98 hrawng kan si kan i ti nan sualnak tuahdan kan thiam ning le kan huam ning le kan i manh ning hi khuaruahhar cu kan si ko. – Hakha Cherry\nLaimi cu Khrihfa 100 ah 98 hrawng kan si kan i ti nan sualnak tuahdan kan thiam ning le kan huam ning le kan i manh ning hi khuaruahhar cu kan si ko.\nLevi Sapte chimmi ka uar ngaimi cu phundang dang in timh ciammam tein le rianttuan kho ti lo ding in ningcang tein an i timtuah a timi hi si. Keizong Laimi cheukhat nih ka cungah tthat lonak a phun2 ningcang tein le timh ciammam tein an tuahmi a um ve/ka ton ve. Laimi cu Khrihfa 100 ah 98 hrawng kan si kan i ti nan sualnak tuahdan kan thiam ning le kan huam ning le kan i manh ning hi khuaruahhar cu kan si ko. Zeitik ahdah tthatnak tuah lei ah ningcang tein le timh ciammam tein le a dot tete in kan tuah te lai timi hi ka hngak ko.\nKei hna cu mi ka hlen hna le micung ah tthat lonak ka tuah zong ka thei lo nan. Hnahchuah tlak zong ka si fawn lo nan. Keimah tuk hmanh hi midang bawmhnak tampi a herhmi ka si lehlam. Biaknak lei minung ka si ko i politician zong ka si fawn lo i sipuazi tuahmi zong ka si fawn lo nan.\nUS Laimi Khrihfa buu cheukhat kan hmuh ning hna cu mino meeting le nubu meeting le Khrihfa bu upa meeting zongah midang cungah tthat lonak a phun2 tuah ding hi nan i ceih lengmang rua dah ka ti ko. Zeitindah tthat lonak midang cungah kan tuah khawh lai tihi nan i ceih ttheu rua dah ka ti ko. Phone i nan i chawnh caan hna ah le hmunkhat i nan i leng caan hna zongah zertiang in tthat lonak tuah dinghi nan i ruah ttheu rua hna dah ka ti ko/nan i ceih ttheu rua hna dah ka ti ko. Khrihfa mi nih cun tthatnak tuah le Pathian bia tuk hi fawh chunzan in a ruat ding le a tuah ding tuk lehlam kan si cu.\nNingcang tein le timh ciammam tein tthat lonak tuah kan thiammi hi ngol tak in ningcang tein le timh ciammam tein le a dotdot tein midang cungah tthatnak tuk a phun2 tuah cang hna u sih. Midang cung i tthat lonak na tuah ahcun midang zong nih na cungah tthat lonak an tuah ve ko lai, nangmah na tuah bantuk te khan.Credit-Van Tum\nCNF/ CNA hi zeitik hmenh ah Ka bochan bal hna lo. An fim bik an thiam bik ti zong ka chim bal lo.


Zarefath Khua i Nuhmeinu cu a Zumhnak ruangah Thluachuah a Hmu | Cawn awk\nVennak Innsang (Cawn awk Cauk) | 2014 February\nREL KA DUH Africa Holh Albania Holh Amharic Holh Arab Holh Armenia Holh Armenia Holh (Nitlaklei) Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Bicol Holh Bislama Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Cibemba Holh Croatia Holh Czech Holh Denmark Holh Dutch Holh Efik Holh Estonia Holh Ewe Holh Finland Holh France Holh Ga Holh Georgia Holh Germany Holh Greenland Holh Grik Holh Guarani Holh Gujarati Holh Gun Holh Haiti Creole Holh Hebru Holh Hiligaynon Holh Hindi Holh Hungary Holh Iban Holh Iceland Holh Igbo Holh Iloko Holh Indonesia Holh Italy Holh Japan Holh Kannada Holh Kazakh Holh Kikaonde Holh Kikuyu Holh Kimbundu Holh Kinyarwanda Holh Kirghiz Holh Kirundi Holh Kongo Holh Korea Holh Kwangali Holh Kwanyama Holh Latvia Holh Lifu Holh Lingala Holh Lithuania Holh Luganda Holh Lunda Holh Luo Holh Luvale Holh Madagascar Holh Maharashtra Holh Malayalam Holh Malaysia Holh Malta Holh Masidonia Holh Maya Holh Mirang Holh Myanmar Ndebele Holh Ndonga Holh Nepal Holh Ngabere Holh Norway Holh Nyaneka Holh Nzema Holh Oromo Holh Otetela Holh Pangasinan Holh Papiamento Holh (Aruba) Persia Holh Poland Holh Portugal Holh Punjabi Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Rarotongan Holh Romania Holh Russia Holh Samoa Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Silozi Holh Sinhala Holh Slovakia Holh Slovenia Holh Spain Holh Sranantongo Holh Swahili Holh Swati Holh Sweden Holh Tagalog Holh Tahiti Holh Tajiki Holh Tamil Holh Tatar Holh Telugu Holh Thai Holh Tigrinya Holh Totonac Holh Tshiluba Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzotzil Holh Ukraine Holh Umbundu Holh Urdu Holh Uzbek Holh Venda Holh Vietnam Holh Wallisian Holh Waray-Waray Holh Wolaita Holh Xhosa Holh Yoruba Holh Zapotec Holh (Isthmus) Zulu Holh\nZarefath Khua i Nuhmeinu cu a Zumhnak ruangah Thluachuah a Hmu\nA SI a fakmi nuhmeinu nih a fapa ngeihchunhte kha a kuh. A hmuhmi thil kha a zum kho lo. Mah hlan deuhte ah a fapa i nunnak a ngei lomi a pum kha a rak pom. Atu ah a thoṭhanmi a fapa kha a zoh i a nihmi a hmuh tikah aa nuam tuk. An khual pa nih “zohhmanh, na fapa a nung hih” tiah a ti.\nLungthawh awk ngai a simi mah thawhṭhannak cu a luancia kum 3,000 hrawngah a rak cangmi a si. Mah kong kha 1 Siangpahrang dal 17 ah na rel khawh. An khual pa cu Pathian profet Elijah a si. Inn-ngeitu nu tah ahodah a si? Zarefath khua ah a ummi nuhmeinu a si i a min cu kan hngal lo. A fapa a thawhṭhanmi cu a nunnak i a cangmi thil lakah a zumhnak a fehter bikmi a si. A kong tam deuh in kan rel tikah a biapi tukmi thil cheukhat kan hngalh lai.\nElijah nih Zumhnak a Ngeimi Nuhmeinu a Hmuh\nJehovah nih Siangpahrang ṭhalo Ahab chan ah Israel ram ah saupi ruah surter lo awkah bia a khiah. Khuakhen caan aa thawk tikah Pathian nih Elijah kha Ahab sinin a thuh i khuaruahhar a simi lam in a cawm, langak hmangin rawl le sa a pek. Mah hnuah Jehovah nih Elijah kha hitin a ti: “Tho law, Sidon ram khua a simi Zarefath ah va kal law, khika ah va um. Zohhmanh, khika ah khin nangmah cawm awkah nuhmeinu pakhat nawl ka pek cang.”—1 Si. 17:1-9.\nElijah cu Zarefath khua a phanh tikah thinghreu a rak khawmmi a si a fakmi nuhmeinu kha a hmuh. Mah minu cu profet a cawm hngami a si maw? Amah hmanh a si a fak tukmi a si i zeitindah a cawm khawh lai? Elijah cu a lung a hring ko nain mah minu kha a va chawnh. Hitin a ti: “Thawl in din awk ti tlawmte in rak ka put tuah.” Ti a lak lioah Elijah nih “na kut in changreu tlang khat in rak ka put” tiah a ti chap. (1 Si. 17:10, 11) Nuhmeinu nih mah khual pa kha ti pek ding cu aa harh lo nain changreu pek ding tu cu aa harh ngai.\nHitin a leh: “BAWIPA, na Pathian a nun bangin, rawh ciami zeihmanh ka ngei lo, um chungah changvut pei khat lawng ka ngei i thawl chungah chiti tlawmte lawng ka ngei; cun atu hi ka tlun in mah cucu keimah le ka fapa ca i chuannak ding caah thinghreu pahnih thumte ka khawm hna; kan ei dih cun kan thi ko lai.” (1 Si. 17:12) Mah an biaruahnak in zeidah kan hngalh khawh?\nNuhmeinu nih Elijah cu Pathian a biami Israel mi a si kha a hngalh. Mah kha “BAWIPA, na Pathian a nun bangin” tiah a timi bia in kan hngalh khawh. Anih cu Israel Pathian kong tlawmpal a hngalmi a si men lai nain a biami cu a si lo. Zeicatiah Jehovah kha “ka Pathian” tiah a ti lo. Anih cu Sidon ram, Foinisia khua pakhat a simi Zarefath ah a ummi a si. Mah khua ah Baal a biami tampi um dawh an si. Asinain Jehovah nih nuhmeinu lungthin chungah thilṭha pakhatkhat a hmuh.\nZarefath khua i a si a fakmi nuhmeinu cu siasal a biami hna lakah a ummi a si nain Jehovah a zumh kha a langhter. Cucaah Jehovah nih amah le profet Elijah bawmh awkah Elijah kha a sinah a thlah. Mah in a biapi tukmi thil kan i cawn khawh.\nZarefath khuami cu an dihlak in cun mi ṭhalo an si lo. Jehovah nih Elijah kha nuhmeinu sin a thlahnak thawngin amah a bia rih lomi, lungthin ṭha a ngeimi kha a hmuh hna ti a langhter. Pathian nih “mi zei miphun chungmi hmanh a si ah, amah a ṭihmi paoh le dinnak a tuahmi paoh cu a cohlan ko hna.”—Lam. 10:35.\nNan sang ah Zarefath khua i nuhmeinu he aa lomi mi pa zeizat dah an um? Annih cu a hmaan lomi biaknak lakah an um nain a ṭha deuhmi thil an duh men lai. Annih cu Jehovah kong tlawmpal lawng a hngalmi asiloah a hngal lomi an si men lai i a hmaanmi biaknak cohlan awkah bawmh an herh men lai. Cu bantuk mi hna kha kawl in na bawm hna maw?\n‘A Hmasa ah Keimah caah Hlum Hmete va Ser’\nElijah nih nuhmeinu a tuahtermi kha ruathmanh. Nuhmeinu nih keimah le ka fapa caah voikhat ei lawng kan ngei cang i kan ei dih in cun kan thi lai tiah a chimh cang. Asinain Elijah nih zeitindah a ti? “Ṭih hlah, va kal law na chim bang cun va tuah ko; sihmanhsehlaw a hmasa bik ah keimah cu hlum hmete in va ka serpiak law, rak ka put, cun a hnuah nangmah ca le na fapa caah cun va ser. Zeitintiah BAWIPA, Israel Pathian nih, ‘BAWIPA nih ruah vawlei ah a surter hlan tiang changvut um cu a lawng lai lo i chiti thawl cu a reu lai lo,’ tiin a ti.”—1 Si. 17:11-14.\nMi cheukhat nih ‘hmanung bik kan rawl maw kan in pek lai? Na kan capo i a si lai’ tiah an chim men lai. Asinain nuhmeinu nih cun cutin a ti lo. Jehovah kong tampi a hngal lo nain Elijah kha a zumh i a halmi kha a tuah. Mah a halmi cu a caah zumhnak hneksaknak nganpi a si. Asinain nuhmeinu nih a ṭhami biakhiahnak a tuah.\nNuhmeinu nih Elijah Pathian, Jehovah a zumh caah amah le a fapa cu an nung\nPathian nih a si a fakmi nuhmeinu kha a philh lo. Elijah nih bia a kamh bantukin khuakhen caan a dih tiang Elijah, amah le a fapa caah a herhmi zat in Jehovah nih rawl a pek. “BAWIPA nih Elijah in a chimmi a bia ningte khan, changvut um cu a lawng lo i chiti thawl cu a reu lo.” (1 Si. 17:16; 18:1) Nuhmeinu nih Elijah chimning in rak tuah hlah sehlaw changvut le chiti tlawmte in a sermi changreu cu hmanung bik an rawl a si taktak ko hnga. Asinain zumhnak a langhter, Jehovah kha aa bochan i Elijah kha a dangh hmasa.\nMah kong in kan hngalh khawhmi cu Pathian nih amah an zumh a langhtermi pawl thluachuah a pek hna ti kha a si. Nang zong zumhnak hneksaknak na ton tikah Jehovah naa bochan ahcun aan bawmh ve lai. Inkhawhnak na ngeih nakhnga Jehovah cu na caah Bawmtu, Hupphengtu le Hawikom a si lai.—Ex. 3:13-15.\n1898, Zion Vennak Innsang i capar pakhat ah hitin kan hmuh: “Nuhmeinu cu zumhnak a ngeih i nawl a ngaih ahcun Bawipa nih Elijah hmangin a bawmh lai. Zumhnak a ngeih lo ahcun a dang nuhmeinu thim a si ko lai. Kannih zong cutin kan si. Kan nunnak ah Bawipa nih zumhnak hneksaknak ton awkah a awnh caan a um. Zumhnak kan ngeih ahcun thluachuah kan hmu lai nain kan ngeih lo ahcun kan hmu lai lo.”\nHneksaknak kan ton tikah Jehovah lamhruainak kha Baibal le bupi chuahmi cauk ah kan kawl awk a si. Jehovah lamhruainak cu zulh awkah a har tuk hmanhah kan zulh awk a si. Mah phungthlukbia hi kan zulh ahcun thluachuah tampi kan hmu lai: “BAWIPA kha na lung chung dihlak in i bochan law nangmah fimnak kha i rinh hlah. Na kalnak lam kip ah amah kha hngal law amah nih na lam kha a tluanter hna lai.”—Ptb. 3:5, 6.\nNuhmeinu Tonmi Hneksaknak Dang\nNuhmeinu cu zumhnak hneksaknak a tong ṭhan. Baibal nih hitin a chim: “Cu hnuah cun, inn-ngeitu nu fapa cu a zaw i a zawtnak cu a zual tuk caah a chungah thaw a taang ti lo.” Mah thil a cannak a ruang hngalh aa zuammi, a ngaih a chiami nuhmeinu nih Elijah kha hitin a ti: “Maw Pathian mipa, ka cungah lungsi lonak zeidah na ngeih? Ka sualnak kha hngalhter ṭhan awk le ka fapa kha thihter awkah pei na rat ko hi!” (1 Si. 17:17, 18) Lungfak ngaiin chimmi mah bia cu zei sullam dah a ngeih?\nMah minu nih a chiaṭha thleidannak lungthin a thurtermi, hlanlio a sualnak kha a hngalh ṭhanmi a si maw? A fapa a thihmi cu Pathian dantatnak a si i Elijah cu mah thih dantatnak caah Pathian nih a thlahmi a si tiah a ruat maw? Mah kong cu Baibal nih a chim lo nain nuhmeinu nih Pathian cu a ding lo tiah sual a phawt lo tu cu kan hngalh.\nElijah cu nuhmeinu fapa a thih ca le mah cu nangmah ruangah a si tiah sualphawt a si caah a lau tuk ko lai. Elijah nih ngakchia pa ruak kha inn cungdot ah a kaipi i hitin thla a cam: “Maw BAWIPA, ka Pathian, ka tlunmi nuhmeinu cung hmanhah hin, a fapa na thahnak in, harnak na tlunter ko maw?” Zaangfahnak le khualtlung dawtnak a ngeimi nu cungah mah bantuk harnak a tlun chap ahcun Jehovah min a chia lai timi kong a ruah tikah Elijah cu a lung a ṭhalo. Cucaah hitin a nawl: “Maw BAWIPA, ka Pathian, hi ngakchia nunnak hi a chungah lut ṭhan ko seh.”—1 Si. 17:20, 21.\n“Zohhmanh, Na Fapa a Nung hih”\nElijah thlacamnak kha Jehovah nih a ngaih. Nuhmeinu nih zumhnak a langhter i Elijah kha a rak zohkhenh. Nuhmeinu fapa a thawhṭhanmi hi Baibal ah aa ṭialmi a hmasa bik thawhṭhannak a si. Mah kong nih hmailei ah mi tampi kha ruahchannak a pek hna lai ti a hngalh caah Pathian nih mah ngakchia pa kha thihnak nawl a awnhmi a si kho men. Jehovah nih Elijah thlacamnak kha a ngaih i ngakchia pa kha a nunter ṭhan. Elijah nih “zohhmanh, na fapa a nung hih” tiah a ti tikah nuhmeinu zeitlukin dah aa nuamh lai khi ruathmanh. Nuhmeinu nih Elijah kha hitin a ti: “Atu cu nangmah cu Pathian mi na si ti kha ka hngalh i na kaa chung i a ummi BAWIPA bia cu biatak a si.”—1 Si. 17:22-24.\n1 Siangpahrang dal 17 nih mah minu kong kha a chim chap ti lo. Asinain Jesuh nih mah minu kong kha a ṭhatnak leiin a chim caah anih cu zumhfekmi Jehovah sal a rak si kho men. (Luka 4:25, 26) Nuhmeinu kong nih a salle cungah ṭhatnak a tuahmi hna kha Jehovah nih thluachuah a pek hna ti a langhter. (Matt. 25:34-40) Jehovah nih a har tukmi thil an ton hmanhah amah cung zumhfek tein a ummi hna cu a zohkhenh hna ti a langhter. (Matt. 6:25-34) Cun Jehovah nih mithi thawhter a duh hna i thawhter khawhnak ṭhawnnak a ngei ti zong a langhter. (Lam. 24:15) Mah hna cu Zarefath khua i nuhmeinu philh lo awk a sinak a ruang ṭha taktak an si.\nw14 2/15 cc. 13-15\nSunparnak in a Khatmi Siangpahrang, Khrih kha Lawm U\nTuufa Nupi Ṭhit Caan ah i Nuam u\nJehovah—a Kan Bawmtu le a Kan Hupphengtu\nJehovah—Kan Hawi Ṭha Bik\n‘Jehovah Ṭhatnak kha Khuaruahhar in Zoh’\nFROM OUR ARCHIVES Zumhnak a Fehtermi Kum 100 a Hlun cangmi Drama\nText Digital cauk download option VENNAK INNSANG (CAWN AWK CAUK) 2014 February\nVENNAK INNSANG (CAWN AWK CAUK) 2014 February


ICJ Ah Rohinya Miphun Nih Teinak An Hmuh Ahcun A Cang Khomi Thil – Chin 11 News\nICJ Ah Rohinya Miphun Nih Teinak An Hmuh Ahcun A Cang Khomi Thil\nPosted By: Chin News December 8, 2019\nICJ ah Rohinya kan dirpi ahcun thil a cang khomi kan theih awk tete. Kawlram cozah hrauitu lubik pawl cu OIC ram hna ai awh in Gambia nih vawlei biaceih zung ICJ ah taza a cuai.\nMahhi kong hi Chinmi lak zong ah a linsa ngaingaimi a si. Kawl miphun le NLD party pawl nih Suu Kyi an dirpinak cu khualak ah i chok in an aupi len cang. Kawlram Khrihfa tampi zong nih Suu Kyi caah thla an campiak. Zei ti pungsan in thla an cam timi bel cu kan thei lo.\nKhah cuti si ahcun Gambia nih Kawlram taza a cuaimi hi 99% cu Rohinya ruang ah a si. Rohinya pawl an cihmih na timh hna. A bubu in na thah na nawn hna i hloh dih na zalh hna caah UN phung na buar ti ruangah Ganbia ram nih ICJ ah taza a cuainak cu a si. Suu Kyi zong nihin December 8, 2019 ah ICJ zung a umnak Nertherland lei ai thawh cang.\nKhah si ahcun ICJ ah Kawlram cu sung seh. A sual ko tiah baiceih tu hna nih ti hna sehlaw zei thil dah a chuak kho timi cu theih a si lo. Nain upadi thiamsang hna nih an chim ciomi cu Kawlram hi a sual ko a palh ko ti a si ahcun taza an cuaimi hna Suu Kyi te pawl, Min Aung Hlaing te pawl hi tlaih an si lai ti a si. Cu ti a si lo ahcun Bangladesh ah a ummi Rohinya pawl hna tha tein an kirnak ding le Rohinya nih nuhrin covo tha tein an hmuh khawhnak ding, humhimnak an hmuh khawhnak ding kha Kawlram cozah nih a tuah lai ti a si.\nKawlram mi a simi poh nih kan theih awk thil a um. Cucu Kawlram caah tih a nung ngaimi cu Rohinya hi an si. ICJ ah Kawlram a sungh ahcun Rohinya miphun pawl hi Kawlram ah Citizen pek an si a hau cang lai. Rohinya nih an duh mi hi rammi sinak citizen pek le state pek te hna a si ve. Cu ruang ah hriamtlai zong an um i Kawlram palik sakhan 30 zong an rak kah bal khah.\nRohinya nih Kawlram mi sinak tling, Kawlram hi an vawlei a si venak tling rammi sinak an ngeih ahcun Rohinya miphun hi fa an hring kho tuk. Milu an karh a rang tuk. Bangladesh ralzam camp lawng ah khin ting 10 reng lo an um. Cu ruangah Rohinya miphun hi tha tein thlahdorh i Kawlram mi ah cohlan ahcun tuhnu kum 20 ahcun Rakhin ramkulh khi Rohinya miphun a khat dih ding an si.\nCaan a hun rau lai i an milu karh a ran tuk ruangah Rakhine ramkulh lawng hamnh si loin Kawlram ah Rohinya miphun a tam tuk manh ding khi an si. Kanmah Chinmi ca zong ah Paletwa ah khin Rohinya miphun tamtuk a rak kai ding khi an si. Kawlrammi sinak citizen tling an ngeih ahcun an duhnak poh ah an um kho cang cu mu. An kal kho cang tinak a si.\nMuslim an si fawn tikah ralhrang he an i pehtlai lai ti zong an phang. Musil ram pawl sining khi an tuak. An milu karh a ran tuk ruang ahhin hmailei Kawlram mi caah tih a nung tuk te sual lai ti an phan ruangah Kawlram cozah nih Rohinya miphun hi thangcho kho loin a umter hna nak in a si. Kawlram miphun humhim a duh ruangah a si. An mah an chuahkeh taktak nak a simi Bangladesh ah kirter dih a timh hna nak in a si.\nRohinya miphun hi an tuar ning cu a fak bak. Kawlram chung ah an mah khua ramri hrawng lawng ah an um kal kho. Kawlram chung an duhnak poh ah an umkal kho lo. Kawlram cozah nih an namnet ngaingai hna. Mah vialte khi Kawlram ramkhel pawl nih an miphun runven an duh caah a si.


Kawl Ralkap He An Ni Kha Nak Ah,KIA Ralbawi (Bo Hmu) Pa A Nun Nak A Liam A Liam Ruang Mang E. – Chintanbo\nKan rak chim cang bang in, Kachin ralkap hna siah hin Kan Unau CNF/A an ni ttel ve kan rak ti cang kha.Hi kachin ralbawi (Bohmu) pa hi a hawi le minung 3 hna he ralkap sakhan an va luh hnawh hna i,an va kah hna tikah an tei hna i,an sakhan zawng an lak piak hna tiah theih a si.\nSihmanhsehlaw,KIA ralbawi (Bohmu) pa hi kawl ralkap meithal kuan nih a fuh sual i, cu a fuh nak hliam hma cu a faktuk caah,a cerlh lo i, a nun nak a liam mi asi tiah Van Bawi Cung nih a Fb ca hmai ah cun a langhter ti si.\nHi ralbawipa hi, a ral ttha tuk mi le a tthawngtuk mi asi lengah, raltuk zawng a thiam ngai ngai mi a si tiah theih asi.A mah le a nau minung 3 te long in kawl ralkap sakhan an va luh hnawh mi hrim hrim zawng hi,a ral tthat tuk caah asi ko .\nKIA Tlangcung miphun pasaltha nih miphun le ram caah a nunnak a pek mi hi, kan upat tuk i,kan zah tuk mi asi. kachin KIA kan Unau hna caah pathian siah thlacam peng ko u sih.Source : Van Bawi Cung.


Thlarau Ti Kan Herh - A VEL IN KHAMH KAN SI\nNITIN DINTI KAN HERH ZUNGZAL\nSalm 1:2-3 An i lawmh nak cu Bawipa Bia tu ah khan asi i, cu Bia cu chun zan in an ruat. Tiva kam i a khomi thingkung a caan hman tein a thei a tlai i, a hnah a uai bal lo mi bantuk an si. An tuahmi kipah khuaawng an tong.\nNihin June 6 zingka, khuaceu dawh akan hmuh tertu hi kan Pathian asi. Nihin chun nitlak kan nunnak zei alawh lai kan hngal lo.\nAsinain Bawipa he kan si ahcun kan hna a ngam ko. Cucaah nihin khuaawng kan ton nakhnga, hi Bawipa Bia hi voikhat te tal rel ta law, na chung ah dolh law, nihin chunnitlak Tivakam i, a khomi thingkung bantuk na silai i, na hnah a uai lai lo. Khua awng na pemh lai, ati.\nJohn 6:38 Zisuh nih, 'Ti a halmi poah cu ka sin ah ra ulaw, rak ding uh. Keimah a ka zummi poah cu an lung chungin Tiva nung aluang lai,' ati. Minung hi ahohmanh Ti lo in kan nung kho lo. Kan pum cheu 2/3 cu Ti longte asi an ti. Nikhat ah Ti voikhat tal na din lo ahcun na pum damnak caah tihnung asi an ti. Kan pum nih cutluk in Ti aherh ko nain tihal kan theih lo ahcun pakhatkhat cu aa palh cang. Ka dam lonak a um ti kan i theih awk asi. Cu ve bantuk in nikhat ah voikhat tal Bawipa Bia kan ruah ve lo ahcun na Thlarau nunnak caah tih a nung ngaingai. Zisuh nih, "Ti ahalmi poah cu ka sinah ra uh," ati. Nizan kan dinmi kha nihin caah azaa lo. Nihin kan nunnak caah kan din rih ahau. Bible ca na kau manh lo zong ah acunglei Baibal caang hi re ta; Thla tawite cam; Na nunnak Pathian sin peknak ngei/tuah ta law nihin kan nunnak caah i tim hna usih. Bawipa nih thluachuah pe ko seh.\nRev. Khen Sang


Chin Ramkulh Cozah Nih Laitili Tidil An Tuahmi Le National Park Tuah Ding Kong Ah Chuncung Khuami An Lungtling Lo | Faiceu News\nInnpiChinmi KongChin Ramkulh Cozah Nih Laitili Tidil An Tuahmi Le National Park Tuah Ding Kong Ah Chuncung Khuami An Lungtling Lo\nOctober 11, 2018 Salai Robert Ngun Sang Chinmi Kong 0\nChin Ramkulh cozah nih Zinghmuh Tlang National Park tuah dingin a timhtuahmi hi Hakha peng, Falam peng, le Thantlang peng pathum ram chungah a ummi a si. Hakha peng, Chuncung ram chung acre 7756, Falam peng chung acre 6809 le Thantlang peng chung acre 5372 aa tel. Chuncung nih an ham i an sian lomi hi Chuncung ram chung acre 7756 hi a si.\nChin Ramkulh cozah zungbawi pawl cu 19.8.2017 ah Chuncung ah an phan i National Park tuah dingin Chuncung ram cu an hal hna. Khua mipi nih an nunnak hrampi a si caah an siang lo.\nChuncung khuami hna nih an ram an sian lonak a ruang cu a tanglei bantukin an tial;\n1890 hlan in kan pupa hna nih an rak thlawhmi ram, an nunnak hrampi a si lengah, nihin tiang in a kan cawmtu, kan ram a si. Rak thlawhmi lopil pil riat aa tel.\nInn zuat satil – caw, naa, sia, rang, kan chiahnak hmunhma a si.(Satil zuat hi kan pawcawmnak pakhat a si caah an tlonnak ding hmunhma hi a biapi tuk)\nChin Ramkulh cozah nih an kan lakpiak a si ahcun innzuat satil chiahnak hmunhma a um lai lo. Kan cinthlakmi thlairawl vialte, kan satil zuatmi nih an ei dih lai i Chuncung khuami kan pawcawmnak tiang in a hnorsuan lai.\nKan i dornak caah kan inn kan lo, thingrua kan laknak hmunhma a si.\nKum tin tein Lungpang khuaihliti zong kan laknak hmunhma a si.\nKan pupa hna chan ah Zinghmuh Tlang hi kum hnih dan ah vok in an rak biak i, kum thum dan ah Sia in an rak biak mi a si i, tuanbia a ngei mi, rak sunhsak tukmi a si.\nHi hna ruang ahhin Chuncung khuami hna nih National Park tuahnak caah ram an sian lonak cu a si. Cucaah, Chuncung khuami hna nih 18.9.2017 ah ram an sian lonak kong le National Park tuah an duhlonak kong ca an tial i inn 300 leng nih minsen an thut hnuah Chin Ramkulh Cozah zung pawl ah an ap.\nCu hnuah Chin Ramkulh cozah lutlai pawl cu 27.5.2018 ah Chuncung ah an phan than i khua mipi he National Park tuahnak kongah tonnak an ngei than. Chuncung khuami hna nih National Park tuah an duhlonak le kan lungtlin lonak kong cu tampi chim a rak si. Cu hnu zong ah, a voihnihnak duhlonak ca an tial than, Inn 322 nih duhlonak minsen an thut i Myanmar President zung ah an kuat.\nHi tluk in Chuncung mipi nih an duhlonak an langhter lengmang ko bu ah, Chin Ramkulh cozah nih khuabawi theihternak zong tuah loin, Chuncung ram, an sunhsakmi, tuanbia a ngei mi, pangpar phun tampi a parnak, thaal caan ah Youth Camp tuahnak, Crusade, Camping, an tuahnak hmun “Laitili” cu hrawh hram an thawk i, zohdawh tidil ah tuah le kham an timh.\nAtu bantukin Chin cozah nih riantuan hram an thawk ti thawng an theih in Chuncung khua min in “Nan riantuan mi hi ra kan ngolpiak uh” tiah Chin Cozah sinah ca an tial. Cu cakuat cu zei ah relpiak lo in pehzulh in rian an tuan thiamthiam. Cucaah, 4 September 2018 ah Chuncung khuami 180 leng nih an riantuantu hna cu, “Nan riantuanmi hi ra kan ngolpiak uh” tiah nem tein an ti hna.\nZeicahtiah, mipi duhnak tel loin Chin cozah nih an tuanter hna mi a si. Rian a tuanmi hna zong nih an rian cu an ngol i an tlung ve. Cucaah, Chin cozah nih a rak thlahmi hna zungbawi hna le palik pawl zong Laiva dam pawng tiang meithal, zenkuan, le hriamnam he an rak kai hna.\n“Chuncung khua upa hruaitu ton kan in duh hna” an ti caah Chuncung i Hall ah tonnak an ngei than. Cu lio zong ahcun National Park tuah an duhlonak le Laitili an dilmi an duhlonak kong tampi cu Chuncung khuami nih an chimh hna.\n9 September 2018 ah Chin cozah nih Chuncung khuabawi le upa hna cu an auh hna i “kan riantuan mi hi pehzulh in rak kan tuahter uh”, tiah an ti hna. Khuabawi le khua upa hna nih “Khuapi nih an duh lomi cu tuannak nawl kan in pe kho hna lo” tiah an leh hna. Cu zaan ah cun Chuncung khuami vialte General Meeting an tuah i, khuami hna zong nih “Minute pakhat, second pakhat hmanh tuannak nawl kan pe than kho hna lo” tiah an chim cio. Mipi nih an duh lo, an lung a tling lo ti an theih ko bu ah, 10 September 2018 ah Security police minung 8 he an riantuan hma cu an hung domh/tuan than.\nChin cozah nih National Park tuah dingah an riantuan ning le an cawlcangh ning zoh tikah Democracy hruaining phung he aa kalh. Chuncung mipi nih hi tluk in duh lonak le lungtlin lonak an langhter, hmuraka zong in an chim len nain zei ah an kan relpiak lo, hramhram in tuah an timhmi hmuh tikah Chuncung mipi lung a fak, thinlung a kekkuai.\nHi ruang ahhin Chuncung khuami hna nih lungthul loin, lungtlin loak le an ram an sian lonak cu lamzawh in hmuhsaknak ngeih dingin timhtuahnak an ngei tiah theih a si.\nCredit: Pastor Mang Nawl Lin


Thih Dar:Coronavirus zoh nakin khum le cheu hngakchia pate a thih. – Onlinenungak\nThih Dar:Coronavirus zoh nakin khum le cheu hngakchia pate a thih.\nSaudi Ariabia ram ah hngakchia te pakhat cu Covid-19 zawtnak a neih le neih lo an cheknak ah a nunnak tiang a liam tiah thawngpaang theih a si, Coronavirus zawtnak hi mi zei paoh nih ttih ciomi zawtnak cu a si ko nain hi bantuk thil hna a hung chuah tik ah Coronavirus zawtnak maw ttihnung deuh sibawi te dah timi bia halnak hna a chuak ngai.\nHngakchia te a thihnak a ruang bik cu Covid-19 zawtnak a neih le neih lo hi a hnaar bak in pipe hrolh in an chek, mah ti an cheknak ah an hrolhmi pipe kiak in le a hnaar chung taan ruangah si. Mah thil hi a luan ciami Zarhte Ni (July ni 18) ah khan a cangmi si i a thimi hngakchia te kumkhat le cheu lawng a si rih.\nJuly ni 17, kum 2020 zan ah khan hngakchia te cu a tak linh ruangah Shaqra Hospital ah an kal pi, hngakchia te hi a ngandam ngai ko timi sibawi te nih an hmuh ruangah Coronavirus zawtnak a neih le neih lo cheknak caah a herhmi nasal swab la ding in bia chahnak an tuah.\nHngakchia te thaw dawpnak simi a hnaar bak in Covid Nasal Swab an laak khawhnak ding caah pipe an hruk piak, swab an laak lio ah hngakchia te hnaar chungah an khumhmi pipe cu kiak in a hnaar chungah aa taap. A hnaar chungah aa taapmi pipe cu laak piak a herh caah mehse pe in operation an tuah colh.\nKan fate hi zawtnak dang zei hmanh a neimi si lo, operation tuah ding zong cu a hram thok ah cun ka duh bak lo, a si nain ka chungkhar hna le sibawi te nih ttihnung lai lo an ti ruangah ka cohlaannak si tiah hngakchia te hringtu a pa le a pu hna nih Saudi thawngzamhnak simi Al Arabiya nih interview an tuah hnanak ah an chim.\nOperation tuahnak cu zinglei suimilam 1:00AM ah an dih i a hnaar chungah aa taapmi pipe zong tlaamtling tein an chuah khawh piak ko. A si nain hngakchia te a lung hung fim tik ah hringtu a nu nih hngakchia special sibawi a auh colh, cun an fate a dirhmun tthat le tthat lo a chek ter colh bantuk in a hnaar chungah aa taapmi pipe hi ttha tein an chuah khawh le chuah khawh lo chek tthan ding in a hal.\nSibawi te nih cun operation kan tuah lio ah hin thisen chuah tuknak le thaw chuah khawh lonak timi surgery complication zei hmanh kan tong lo tiah an chim. Cun sizung rianttuan tu hna nih hngakchiate hringtu nu cu sibawi pa a rak phanh khawh rih lo caah hngak rih ko tiah an chim. Mah ti cun a thaizing, July ni 18 zinglei suimilam 9:00AM ah cun mah hngal loin a um cang.\nHngakchia te hringtu pa nih sibawi ngan rak kan auh piak uh tiah a hal chih hna, cu tik ah Radiologist nih X-ray an vun tuah tik ah cun hngakchia te i a cuap thaw dawpnak khat lei cu a pih bak ko an hmuh. Cu ruangah sizung ttha deuhmi ah kalpi ding in an hal, sibawi te zong nih kalpi ko uh tiah an onh ko hna nain mizaw phur tu motor an hngah lio ah hngakchia te cu a thi.\nMizaw phurtu motor hi zei ruangah dah tlai tuk ah a phanh timi cu theih khawh si lo, hi kong he pehtlai in hngakchia te hringtu pa nih hlathlainak tuah ding in cozah nawl nei tu sin ah a hal hna. Cun Saudi ram ngandamnak lei vuanci simi Tawfiq bin Fawzan al-Rabiah tiang nih a lung tthat lonak kong a chim bantuk in hlathlainak tuah ding in nawl a pek hna.


Chinram Cu Zei Party Nih Dah A Hruai Khawh Cem Ti Cu Fiang Tein Rel – The Chinlung Post\nChinram Cu Zei Party Nih Dah A Hruai Khawh Cem Ti Cu Fiang Tein Rel\nKhah tutan thim nak cu a vun ngai kho tak cang mipi hna zong kan i ngaih cio kan tanh mi party nih tei nak a hmu lo sual la maw tiah kha za za cu kan ruat hna ,USDP cozah nih NLD cozah sin in aa-na an pek lai ah NLD cozah nih ram an hruai kho lai lo, thla 4 hmanh cozah an tlai kho lai lo tiah an rak ruah. Aung San Suu Kyi nih vuanci rian a pekmi hna cheukhat hmanh nih vuanci rian an rak cohlang duh lo, mah ruangah Aung San Suu Kyi nih vuanci phun 4 tiang a rak kemh chung.\nNLD cozah cu cozah a tuan bal lomi an si caah experience an ngei lo, asinain mithiamsang an sawm hna hi NLD vuanci pawl le MP vialte training le workshop an kaiter hna. Kum khat chung cu rian cawn in an caan a liam. Ralkap cozah nih NLD cozah riantuan kho lo ding in hna hnawhnak le dohkalhnak an tuah peng hna. Rule of law um lo ding in buaibainak a phunphun an chuahter. Biaknak in siseh, miphun in siseh, buainak chuahpi an timh lengmang nain mipi ni an dirkamh caah biaknak le miphun in buainak an chuahpi kho lo.\nA donghnak ah Rakhine ram ah phung loin a ummi Bangali, Rohingya pawl cu uile ar thawl in an thawl an dawi hna caah NLD cozah cu ralkap nih vawlei pumpi hmai ah belnaang an neh dih hna.Ramdang in sipuazi a lut dingmi FDA tampi an i ngol hlei ah Aung San Suu Kyi minthatnak an pekmi zeimawzet zong an chuh than. Ralkap bawi hlun pawl nih cozah rian department lutlai vialte an tlaih dih caah NLD cozah nih an duhning in thlennak an kalpi kho lo. A phunphun in cozah an dohkalh lawng si loin NLD cozah riantuan kho lo ding in a phunphun in lente an celh hnawh hna. Mah vialte harnak le buainak a phunphun lak ah NLD cozah nih kum 5 chung an tuanchuah mi zoh tik ah ralkap cozah nih kum 30 tluk an tuanchuah mi nak in a tam deuh.\nUSDP cozah nih kum 5 chungah rampi caah phaisa an hmanmi nak in NLD cozah nih a hmanmi tam deuh. Chin State NLD cozah nih Hakha cu khualipi a si caah khua kan kauh lai, inn hmun kan samh lai an ti i, mi cheukhat nih pupa ram a si, kanmah vawlei a si tiah phungning loin thlam an sak, deu an thlemh i an i kulh phungning loin innhmun an khuar.A ngaingai tiah cun Chinram le chin vawlei poah cu Chin miphun kan ta a si dih.\nKan pupa hna nih an kan rohmi ram a si caah aho pumpak ta hlei a um lo. Phungning tein registered a tuahmi dah ti lo. Vawleicung khoika ram poah ah vawlei cu phungning tein hman a si. Paletwa ah Vuanci Soe Htet nih Paletwa khua sernak caah anmah pumpak hmun ekah 100 a hlut. Mandalay zongah lam le sul an kauh i mi tampi nih an innhmun le an dum hmun tampi an hlutnak kong Mandalay khuabawi U Ye Lwin nih FB ah a tial. Asinain Laimi cheukhat cu miphun ka daw, ram ka daw a timi ko hi miphun le ram caah zeidah kan pek khawh ve lai timi nak in kan khua le kan ram in zeidah ka hmuh lai, zeidah ka ngah lai timi lawng kan tuak.\nMah nih kan thanchonak a donh ngaingai. World Bank nih Kalaymyo in Hakha tiang lam an cawh i, kan dum le kan hau an hrawh ti in buaibainak a tam tuk caah caan zeimawzet ngolter a si. Asinain ka dang ramkulh le ramthen ahcun mah bantuk buaibainak hi a um tuk lo ti a si. Ralkap chan ah Zopeng Pu Ni Kung nih Nawi Dam kan tuah lai tiah tlang a rak au i, zohfeltu zong nih a rak zoh i, zeimawzet an tuan nain cozah lei in phaisa thazang tlamtlin lo ruangah tuah khawh rak si lo.\nAho nih atu bantuk in soiselnak le dohkalhnak a rak um lo.Pathian nih thlua a kan chuah i, Pu Henry Van Thio cu Vice President a si caah a nawlngeihnak hmang in Nawi Dam tuah kho ding dirhmun kan hung phan. Asinain Nawi dam kan tuah ahcun Hakha a rawk lai ee, a tolh lai ee, a thur lai ee tiah biasi kan phai i dohkalhnak lawngte kan chim. Dam he a pehtlai in mithiamsang hna nih tha tein an zohfel hnu ah tuah dingmi a si. Atu cu technology a san tuk cang caah tithur kongah buai ding a um lo. Siangapore ahcun ti an thletmi lila kha tithianhnak hmun ah an thianh than i zapi din dingah an ser than.\nLee Kuan Yew nih amah pumpak hrimhrim in mizapi hmai ah hmuhsak nak in a din piak hna. Tikir nih dam an tuah i, Pu Henry Van Thio lehlam soisel le mawhchiat a tong. A ngaingai tiah cun Pu Henry Van Thio ramkhelrian i a luh hlanpi in Tikir dam cu rak thawk diam cangmi a si. Pu Van Thio nih a tuanchuah mi lawng a si. Chinram khoika hmun poah ah thanchonak a tuah ahcun ilawm ko usih. Pu Henry Van Thio nih Hakha, Thantlang ca lawngah si loin Chinram pumpi caah a tuah lomi a um lo ti tluk a si.Chinram lawng hmanh a si rih lo, Kawlram pumpi ca tiang in a tuan cuahmah mi a si.\nCNF nih Thantlang ah National political dialogue tuah rak timh a si i mah lio ah tuah kho lo dingin a phunphun in khamnak a rak um, asinain a donghnak taktak ahcun Pu Henry Van Thio thawng in tlawmtling tein tuah khawh a si. Falam Surbung airport, Hakha University, GTI, Hakha Sport Science School, Hakha hluttaw zung, Pyitawda market, Hakha Midwifery School, Hakha Education College, GTHS (Thantlang), GTHS [Midat], Mindat college, GTHS (Paletwa) GTI (Falam) Electric-Maha datline le Nylon kattaya vialte le a dang zogn tampi chim ding a um rih.\nSurkhua le Hnaring khuapi a pek tu zong anmah thiamthiam an si ko. Cu party zong nih a chim ko, cu phu zong nih an chiam ve ko” nan ti lai. A ngaingai tiah mi zei poah nih chunmang cu manh cio a si ko nain tuanchuahtu taktak cu Pu Henry Van Thio le NLD cozah an si ko. NLD cozah le Pu Henry Van Thio soiselnak a tuah lengmang hi ka ngiat lengmang hna tik ah ram le miphun caah theih phu le hngalh phu in an tuahmi a um rih lomi tu an si deuh.\nMi cheukhat nih thancho kan herh lo tiah a chimmi zong kan um. Laimi hi Kawlram chungah mi sifak bik kan si caah thanchonak hi federal le self-determination tluk tein kan herhmi a si ve. Kan peh than te lai.\nVa Pasal Ngei Lai Nungak Caah Biapi Tuk Mi Biacah\nPu, LalLawm Puia Nih A Rian In Tuan Tuk Khan Chuah A Rak Duh Nak Le Tutan Lawng Ah A Chauh Nak A Ruang A Phuan


Lufah hlan ah ralring te in um nih kan lufah a kham kho – Theihherh Thawng\nMay 7, 2020 salaikawltu\t0 Comments\nWorld Health Organization nih a chim ning ahcun thla chiar te in 4 percent mino nih lufah hi an ngei a ti. Kan lu a fah cang ahcun kan dam ter kho zok zok lo. Nain lu fah kan neih hlanah kan i ralring awk theih ding tampi a um. Ralring te in um hi zawt hnu dam nak hmanh in a rak ttha deuh ti asi kha. kan lu a fah hlan ah kan i ralring khawh ahcun lu fah nih hin a kan tlak kho lai lo. Cucaah thaizing ah kan lu a fah sual ding mi cu ni hin hrimhrim ah ralring te in tei khawh i zuam cio hna usih.\nKan taksa ruang te in kan chiah a hau\nPakhat khat kan ttuan tikah kan hngawng kha kan cawl ter ve lengmang a hau. Computer hmai kan tthut ah maw, silo le phone hna tthut bu in kan tongh sual ahcun ding te in tthut bu in kan taksa kan chawl ter a hau. kan mit hrimhrim zong nih thil kan zoh mi kha neih tuk lo in kan zoh awk asi. Mah nihcun kan lu a fah ter caah kan i ralring thiam a biapi ngai.\nKhual kan tlawn tikah mah chantling ken i zuam peng usih\nMi tam deuh hna cu khual kan tlawn tikah mah chantling i ken lem lo in kan it tawn. Mah nihcun rem te in a kan ih ter kho tawn lo i lufah awl te in kan ngei tawn. Cucaah mah chantling te i ken cio ah lufah neih a har khun.\nCaan hman te in zei thil paoh tuah i zuam a herh\nKan exercise tuah ding mi asi maw, kan ih caan asi maw, zei thil paoh caan hman te in kan tuah lo ahcun lu a fah ter kho ve. Kan tuah ding mi rian kha caan hman te i suai in kan tuah kho lengmang ahcun lufah a um tuk kho lai lo.\nCim te in ih khawh a herh ngai\nKan ih tikah ih tuk cu si lo in cim te in ih khawh kan i zuam a herh ngai. Kan ih tlawm tuk i kan mitku a cim lo ahcun kan lu a fah ter chin lai. Cucaah kan mitku cim khawh nak ding ah nazi 8 chung ih kan i zuam a herh. Cu ti kan tuah khawh ahcun lufah a um lailo.\nNgandamnak caah ei le din biapi ah chiah a hau\nNgandamnak caah ei le din ttha ttha ei khawh ahcun kan lu a fak ding zong kha a ven khawh. Cucaah ei le din hi biapi ah chiah a hau kan rawl a ttam caan ah ei khawh ding ah zei dek i chiah peng a ttha. Cu pinah rawl ei lo in rawlttam in kan um awk asilo.\nTi tampi din kan i zuam a hau\nTi tampi kan din lo ahcun kan tha a um kho lo i tha ek bantuk in kan um kho. Mah nih cun lu hna a fah ter kho. Nain ti tampi kan din ahcun kan kan lufah ding kha a kham kho.\nKan lungretheinak tei khawh kan i zuam a hau\nKan lungretheinak a tam tuk ahcun kan lu a fah ter kho. Kan lu fah lo nak ding ahcun exercise tampi kan lak a hau, kan thaw kan chuah ter a hau fawn. Kanmah kha tha dam tein um khawh kan i zuam a herh ngai.\n← A fanu caah cun ngeihchia tuk asi ee!!\nMit hmai panh nih zeithil paoh a tei kho →


Thlacam ti hna usih!\nKhrihfabu thlarau thinlung taksa kan damnak hnga.Khrihfabu Mission riantuannakCE cawnnak inn le Ngakchia lentecelhnakPastor hna le hruaitu hna caahKan fa le Pathian dawtnak an hngalhkhawhnak hngaThawngtla hna caahRam le Miphun caahCoronavirus a dih khawh nak hnga.\nNubu committee hruainak in Nu training cu Feb 8,2020 ni ah tluang tein kan tuah khawh caah Pathian min kan thangthat. Cawnpiaktu Dr. Biak Hlei Par le Sayama Zing Za Vel, chuankhin tuanvo a kan lak piaktu Pu Cung Hmin Cung le training a rak kai mi Nu dihlak cung ah lawmhnak chim cawk lo…\nMusic committee hruainak in Solfa training cu kan biakinn ah 27-31.1.2020 tiang tuah khawh asi caah Pathian amin kan thangthat. Akai khomi dihlak 40 leng an si. Khrihfabu dang zong in an kan tel pi ve. Solfa a kan cawnpiaktu Pu Kap Za Pum, Pa Siang Hlei Hmung le Pa Van Tin Lian cung ah…